Zo slovenskej tlače ● Január (II.) 2013 ● Monitor
http://www.oslovma.hu/index.php/sk/monitoring/169-monitoring3-monitoring3/951-zo-slovenskej-tlae-januar-ii-2013-monitor
http://www.oslovma.hu/01-Imro-Ment/ImroInfo/2013/ImrSlT03.rtf
Menový fond stratil trpezlivosť s Orbánom - Ukončili obnovu kaštieľa I. Madácha - Delenie dotácií na kultúru a menšinová solidarita - Emanuel Teodor Böhm (1909-1990) stál na čele slovenskej menšiny v Maďarsku - Občianstvo: tridsiati traja - Komu patrí Liszt, Márai a gotika? - Kradnú Slováci Maďarom osobnosti? - Budapeštianske strany chcú hlasy krajanov - Rovnaké problémy v školstve - CSSM bude prevádzkovať školu v Slovenskom Komlóši - Legislatíva decimuje vzdelávanie menšín
Vybral a zostavil: Imrich Fuhl
Páči sa mi to
Slovenka vyhrala filmový festival v Rotterdame
http://kultura.sme.sk/c/6688355/slovenka-vyhrala-filmovy-festival-v-rotterdame.html
http://www.filmfestivalrotterdam.com/en/films/m-j-pes-killer/
http://vimeo.com/45712143
Do Budapešti sa vydali demonštranti ďalšieho Pochodu hladu
http://www.hlavnespravy.sk/madarsko-do-budapesti-sa-vydali-demonstranti-dalsieho-pochodu-hladu/68725/
Väčšina Maďarov si želá vstup do eurozóny až po roku 2018
http://www.teraz.sk/zahranicie/madarsko-euro-prijatie-eurozona/36414-clanok.html
Slovenská ekonomika je najdynamickejšia z V4, ale nie veľmi
http://www.webnoviny.sk/ekonomika/tatransky-tiger-ma-najdynamickejsiu-e/620533-clanok.html
Maďar popieral holokaust, dostal podmienku
http://www.webnoviny.sk/svet/madar-popieral-holokaust-dostal-podmie/621778-clanok.html
Prvý rozsudok vo veci popierania holokaustu je právoplatný
http://www.hlavnespravy.sk/madarsko-prvy-rozsudok-vo-veci-popierania-holokaustu-je-pravoplatny/68660/
Maďarsko investori obchádzajú, potrebuje obrat
http://hnonline.sk/svet/c1-59236210-madarsko-investori-obchadzaju-potrebuje-obrat
Maďarsko očakáva konečnú odpoveď od MMF k žiadosti o úver
http://aktualne.atlas.sk/madarsko-ocakava-konecnu-odpoved-od-mmf-k-ziadosti-o-uver/ekonomika/trhy/
Menový fond stratil trpezlivosť s Orbánom
1. februára 2013 - (Jakub Mendel - hn)
Budapešť začala hľadať nové možnosti, ako sa zabezpečiť v prípade problémov. Medzinárodný menový fond totiž dal krajine „košom”, keď jej podľa maďarského premiéra Viktora Orbána odmietol dať prístup k výhodným záchranným úverom. „Požiadali sme o flexibilnú úverovú linku, ale menový fond povedal nie,” potvrdil premiér. Orbán preto avizoval, že už budúci mesiac by chcel získavať peniaze vďaka predaju medzinárodných dlhopisov. Za celý rok chce takto získať až štyri a pol miliardy eur. A pokojná situácia mu v tomto smere nahráva. „Výnosy z 10-ročných dlhopisov sa v súčasnosti pohybujú do šesť a pol percenta, čo sú v historickom kontexte nízke úrovne,” hovorí analytik spoločnosti X-Trade Brokers Kamil Boros. Zároveň povedal, že Maďarsko nepotrebuje peniaze akútne. Ak by sa však burzy dostali do podobných turbulencií, aké prežíval starý kontinent pred viac ako rokom, Maďarsko by bolo veľmi zraniteľné. Celý vlaňajšok prežila krajina v recesii, celkovo by sa mala jej ekonomika prepadnúť tento rok o 1,2 percenta, čo je najviac spomedzi krajín V4. Drží aj ďalšie nelichotivé prvenstvo - výšku dlhu verejných financií. Tá atakuje hranicu 85 percent hrubého domáceho produktu. Orbán však chce konsolidovať a skresať výdavky. Ako naznačil maďarský minister financií György Matolcsy, okrem trhov by mohla pomôcť aj tamojšia centrálna banka. Je tu stále priestor na uplatnenie banky, aby podporila ekonomický rast tak, ako to robí americký Fed, Európska centrálna banka či centrálna banka Anglicka,” vyhlásil. Naznačil, že by Maďarsko mohlo naštartovať tlačenie peňazí a rozbehnúť stagnujúce pôžičky pre podniky, ale tiež dať bankám peniaze na nákup štátnych dlhopisov. To by podľa Borosa pomohlo znížiť úroky na štátnych dlhopisoch. S tým je spojených viacero rizík vrátane nekontrolovateľného rastu inflácie. Zmiernilo by sa však riziko, že krajina si nebude môcť požičiavať na trhoch pre neschopnosť platiť vysoké výnosy investorom. „Maďarsko má aj tretiu možnosť - požiadať menový fond o regulárny úver. Ten je však viazaný na výrazné úsporné opatrenia, a tak sa mu krajina bude brániť, kým bude môcť,” dodáva Boros. To však podľa neho v blízkej budúcnosti nehrozí, čo si myslí aj menový fond. Napriek tomu, že fond a Budapešť sa nezhodli na úverovej linke, súhlasili, že krajina potrebuje oživiť svoju ekonomiku. Podľa Mihálya Vargu, vládneho vyjednávača s menovým fondom, nastal rozkol pri hľadaní návodu, ako to urobiť. Fond upozorňuje na nedostatok investícií v krajine, čo súvisí so slabým úverovaním. A za nedostatkom peňazí pre podniky sa má skrývať vysoké zdanenie bánk, ktorým sa Maďarsko zviditeľnilo. O jeho odstránení však náš sused nechce ani počuť.
Orbán už pomoc ani rady nepotrebuje
1. februára 2013 - (Ivan Szabó - hn)
Medzinárodný menový fond odmietol požiadavku Maďarska na úverovú linku. Informoval o tom predseda vlády Orbán. Fond aj Európska komisia vyčítajú Maďarsku, že robí málo pre ekonomický rast. Krajina sa vrhla najmä na znižovanie deficitu a schodku. To sa celkom darí. Vyjednávač s fondom Varga hovorí, že nevidí akútnu nutnosť finančnej pomoci. Situácia na dlhopisových trhoch mu dáva za pravdu. Preto si chce Maďarsko po dvoch rokoch abstinencie požičať na nich prostredníctvom aukcie štátnych dlhopisov. Výnos dolárových dlhopisov krajiny klesol z 9,4 percenta pred rokom na súčasných 4,7 percenta. Maďarsko nepočúva ani „rady” menového fondu o hrozbe inflácie a znižuje základnú úrokovú sadzbu. Či trhy Maďarom rebéliu spočítajú alebo budú akceptovať snahu stabilizovať verejné financie, sa ukáže v aukcii začiatkom februára. Z ťahaníc Maďarska a fondu vyplývajú nejaké závery aj pre Slovensko. Po prvé, fond vyčíta, že nízky ekonomický rast je spôsobený bremenom vysokého odvodového zaťaženia bánk. Tie potom nemajú peniaze na úvery. Podľa Slovenskej bankovej asociácie máme po nástupe vlády najvyššie zaťaženie bankového sektora v Európskej únii. Teda vyššie ako vo fondom kritizovanom Maďarsku. Šesťkrát vyššie ako v priemere únie, 22-krát vyššie ako v Nemecku. Hlavným negatívom slovenského bankového odvodu je riziko obmedzovania úverovania a zhoršovanie konkurenčného prostredia. Po druhé, nepatríme medzi babrácke krajiny, ktorým musia „pomáhať” medzinárodní veritelia. Pretože každá pomoc niečo stojí. Maďari majú to najhoršie za sebou a teraz by si iba radi ponechali právo rozhodovať o svojej ekonomike.
Miroslav Lajčák: Bez SNS vo vláde sú vzťahy s Maďarmi lepšie
Minister zahraničných vecí SR kritizuje svojho predchodcu Mikuláša Dzurindu za spolitizovanie rezortu. Tvrdí, že ministerstvo je dnes profesionálnejšie.
http://www.webnoviny.sk/rozhovory/lajcak-bez-sns-vo-vlade-su-vztahy/615948-clanok.html?from=panel_plainarticle
Orbán v opozícii hovoril o Rusku v inom tóne než teraz
http://www.hlavnespravy.sk/orban-v-opozicii-hovoril-o-rusku-v-inom-tone-nez-teraz-tvrdi-dennik-nepszava/68545/
Putin má v hľadáčiku maďarskú energetiku
http://finweb.hnonline.sk/c1-59230070-putin-ma-v-hladaciku-madarsku-energetiku
V. Orbán chce užšie vzťahy medzi EÚ a Ruskom
Maďarský premiér varoval, že Európa sa môže stať krajinou nikoho medzi rýchlo rastúcim východom a Spojenými štátmi.
http://www.euractiv.sk/buducnost-eu/clanok/orban-chce-uzsie-vztahy-medzi-eu-a-ruskom-020642
Vládne nariadenie o znížení réžií domácnosti dali na súd
http://www.teraz.sk/ekonomika/madarsko-energie-dodavatelia-sud/36221-clanok.html
Muž, ktorého nepoznáme, Slovákom „priniesol“ 1,5 milióna eur
31. januára 2013 - (tvnoviny.sk)
História je často príčinou konfliktov Slovákov s Maďarmi - nedávno sa napríklad rozhorel spor o to, kto má nárok „privlastňovať si” skvelých hudobníkov Bélu Bartóka a Franza Liszta - ale spisovateľ Imre Madách je príkladom opačnej situácie. Vďaka mužovi, ktorým sa to v slovenských čítankách práve nehemží, získalo Slovenské národné múzeum takmer 1,5 milióna eur. Madách totiž žil v Dolnej Strehovej (okres Veľký Krtíš), ktorá je súčasťou dnešného Slovenska a Európska únia poskytla peniaze práve na obnovu Madáchovho múzea. Renováciu ukončili v týchto dňoch. Financie sa z Bruselu podarilo získať vďaka spolupráci slovenského múzea s maďarskou Novohradskou župou. Približne pol milióna eur sa ušlo aj maďarskej obci Csesztve na čiastočnú rekonštrukciu a zriadenie novej stálej expozície Literárneho múzea Madácha. - Madách sa v Dolnej Strehovej narodil v roku 1823 a v roku 1864 tam aj zomrel. Počas života napísal niekoľko drám, pričom najznámejším dielom je Tragédia človeka. Autor ho vytvoril pod dojmom sklamania z neúspechu revolúcie z rokov 1848 až 1849, ktorú Slováci odmietli, pretože nesľubovala vyhliadky na zlepšenie postavenia nemaďarských národností v Uhorsku.
Dolná Strehová - Ukončili obnovu kaštieľa I. Madácha
31. januára 2013 - (tasr)
V týchto dňoch ukončili rekonštrukciu kaštieľa z konca 18. storočia v Dolnej Strehovej v okrese Veľký Krtíš, v ktorom je umiestnená stála expozícia spisovateľa Imre Madácha. Na jeho obnovu získalo Slovenské národné múzeum (SNM), ktoré je jeho správcom a maďarská Novohradská župa nenávratný finančný príspevok z eurofondov (Program cezhraničnej spolupráce), vo výške viac ako 1,98 milióna eur. Podľa riaditeľky SNM - Múzea kultúry Maďarov na Slovensku Gabrielly Jarábik, na spoločnom projekte s názvom Spoločné dedičstvo: Madách, začali s maďarským partnerom pracovať pred piatimi rokmi. V prvom kole síce projekt ešte neuspeli, v druhom však už podporu získal. Z celkovej sumy išlo na opravu dolnostrehovského kaštieľa takmer 1,47 milióna eur, zvyšok sa použil na čiastočnú rekonštrukciu a zriadenie novej stálej expozície Literárneho múzea I. Madácha v neďalekej maďarskej obci Csesztve. Podľa informácii zo SNM rekonštrukcia zahŕňala napríklad obnovu ozdobných štukatúr a šambrán, vonkajších malieb, opravu vnútorných omietok a malieb, vybudovanie nových sociálnych zariadení, výmenu podláh, rekonštrukcia krovu a výmenu strešnej krytiny. Zrekonštruovali sa tiež spevnené plochy pred vstupom z nádvoria, opravila sa časť elektroinštalácie, vybudoval sa bezbariérový prístup do budovy vrátane architektonického a archeologického prieskumu a rozšírenie verejného osvetlenia. Kaštieľ sa rekonštruoval od septembra 2011, pričom naposledy prešiel väčšou obnovou v roku 1964. Imre Madách sa v D. Strehovej narodil v roku 1823. Tam v roku 1864 aj umrel. V parku je aj jeho hrobka. V kaštieli sa nachádzala stála expozícia jeho diela. Návštevníci tu môžu vidieť predmety osobnej potreby i dobový nábytok. Najznámejším dielom autora je Tragédia človeka. Každoročne začiatkom jesene sa v kaštieli konajú Literárne dni Imreho Madácha. Múzeum ročne navštívi niekoľko tisíc ľudí, väčšinou z Maďarska.
Slovensko v rebríčku slobody tlače postúpilo, Maďarsko zaostáva
http://www.sme.sk/c/6685212/slovensko-v-rebricku-slobody-tlace-postupilo-madarsko-zaostava.html
Schválili návrh dotácií pre podporu kultúry národnostných menšín
http://www.hlavnespravy.sk/vnmes-schvalili-navrh-dotacii-pre-podporu-kultury-narodnostnych-mensin-2/67944/
Výšku pridelených dotácií na národnostnú kultúru menšiny akceptujú
http://www.hlavnespravy.sk/mensiny-vysku-pridelenych-dotacii-na-narodnostnu-kulturu-mensiny-akceptuju/68516/
Delenie dotácií na kultúru postavilo menšiny proti sebe
31. januára 2013 - (Michal Piško - Sme)
Národnostné menšiny rozhádal spôsob, ako štát delí peniaze na ich podporu. Vláda Roberta Fica im znížila rozpočet o štvrť milióna a menšiny primala, aby si 4,25 milióna eur rozdelili samy. O rozdelení balíka v utorok hlasoval Výbor pre národnostné menšiny, v ktorom sú zástupcovia trinástich oficiálne uznaných menšín a šéfuje mu splnomocnenec vlády pre menšiny László Nagy (Most-Híd). Ten pripravil návrh, ktorý peniaze pridal najväčšej maďarskej a rómskej menšine, kým ostatným ubral. Napríklad Poliaci prišli až o polovicu sumy, hoci ich počet podľa vlaňajšieho sčítania obyvateľov stúpol. Maďarov v sčítaní naopak o 12 percent ubudlo. Nagy to vysvetľuje tým, že napráva nespravodlivý systém, podľa ktorého veľké menšiny dostávali na hlavu výrazne menej peňazí ako menšie. Maďari aj Rómovia podľa neho dostanú stále percentuálne menej, ako by mali pri matematickom prepočte. Nagyov návrh niektoré menšiny označili za likvidačný a poľský zástupca navrhol, aby ho stiahli. Jeho návrh získal väčšinu. „Potom vystúpila úradníčka od vedúceho Úradu vlády pána Federiča a povedala, že na dotácie nemáme nárok, je to len ich dobrá vôľa a ak sa nedohodneme, nemusíme dostať nič,” povedal poľský zástupca Czeslaw Sobek. Keď maďarskí zástupcovia Nagyov návrh predložili opäť ako svoj vlastný, väčšinu už získal. „Pri druhom hlasovaní sme sa dohodli, že budeme hlasovať za to, čo máme isté. Lepší vrabec v hrsti,” povedal zástupca Rusínov Ján Kaliňák. Rusíni pôvodne návrh odmietli, aj oni by podľa neho prišli o 30-tisíc eur. „Som veľmi rozhorčená priebehom rokovania aj prístupom kolegov z väčších menšín, ktorí nás prehlasovali,” hovorí česká zástupkyňa vo výbore Dagmar Takácsová. „Cítime sa ohrdnutí a opľutí, pritom o slovenskú menšinu v Česku je veľmi pekne postarané.” Jeden z piatich zástupcov maďarskej menšiny vo výbore Béla Hrubík tvrdí, že návrh predložili, aby menšiny neprišli o peniaze úplne. „Nikdy to nebude spravodlivé, kým nebudeme mať jasné pravidlá. Ale to nie je chyba tých, čo sa snažili ukončiť rozdelenie peňazí čo najskôr, ale toho, že menšinová kultúra je podfinancovaná a chýba zákon o národnostných menšinách.” Úrad vlády nátlak na menšiny odmieta. „Fakty a logika hovoria, že ak by sa prerozdelenie dotácií neschválilo, nemohli by byť pridelené,” napísala hovorkyňa Beatrice Hudáková. Vedúci úradu už do delenia peňazí zasahovať nebude. „Rešpektuje rozhodnutie výboru, tak ako je zvykom v demokratickej spoločnosti rešpektovať rozhodnutie väčšiny.”
Menšinová solidarita
30. januára 2013 - (Peter Morvay - Sme)
Ak niekto dostane menej peňazí ako vlani, logicky nebude spokojný. Pravdou je aj to, že v rozdelení kultúrnych dotácií pre národnostné menšiny úradom vládneho splnomocnenca ťažko nájsť jasný a dôsledný systém. Najpoctivejšie rozdeľovanie by logicky bolo „na hlavu“, pri ktorom sa peniaze rozdeľujú úmerne počtu príslušníkov menšín podľa sčítania ľudu. Ale nielen podľa toho. Pri niektorých menšinách nemožno zohľadniť len to, koľkí sa k nim hlásia. Väčšina Rómov sa u nás k rómskej národnosti nehlási a mnoho židov sa hlási len k židovskej viere a kultúre, židovstvo však nepovažuje za národnosť. Tieto menšiny majú právom nárok na o niečo vyššie dotácie, ako by im pripadli len podľa sčítania. Je tiež správne, aby veľké menšiny dostali o niečo menej v pomere na hlavu ako menšiny malé. Nielen zo solidarity. Časopis vydávaný početnejšou menšinou má logicky viac možných čitateľov, môže tak mať väčší náklad, a to znamená aj nižšiu konečnú cenu jedného výtlačku. Pravdu majú aj Rusíni a Rómovia, že na rozdiel od ostatných nemajú svoj materský štát, ktorý by ich tiež podporoval, takže by mohli na Slovensku dostať viac. Otázka je, v akej miere sa má táto solidarita uplatniť a z tohto hľadiska si práve niektoré dnes údajne ukrátené menšiny nemajú na čo sťažovať. Ak 450-tisícová maďarská menšina dostane 2,6 milióna eur, znamená to, že na každého jej príslušníka pripadne ani nie šesť eur. Ak trojtisícová poľská menšina dostane 40-tisíc eur, pripadne na každého Poliaka asi 13 eur. A ak tisícová chorvátska menšina dostane 60-tisíc eur, pripadne na každého jej člena 60 eur! Ak príslušník jednej menšiny dostane na svoju kultúru dvakrát či až desaťkrát toľko, ako príslušník inej, ťažko to už nazvať solidaritou. Skôr to vyzerá na tvrdú diskrimináciu, no práve v neprospech Maďarov. Odvolávať sa na to, že tento rok Poliaci a Chorváti dostanú menej ako vlani, aj keď ich počet stúpol, je ošemetné, pretože z toho vyplýva len to, že v minulosti bol systém ešte nespravodlivejší - v ich prospech. Problematická je aj požiadavka, aby mala každá menšina v príslušných orgánoch po jednom hlase bez ohľadu na svoju početnosť. Počet Maďarov na Slovensku je väčší ako počet príslušníkov všetkých ostatných menšín dohromady. Ak je nesprávne, aby mohli Maďari a veľké menšiny prehlasovať malé, opak by bol ešte nespravodlivejší.
Poľština je druhým najpoužívanejším jazykom v Anglicku
30. januára 2013 - (sita)
Oficiálne štatistiky ukazujú, že poľština je druhým najpoužívanejším jazykom v Anglicku a Walese, čo je následok vlny imigrácie, ktorá v poslednom desaťročí priviedla takmer milión Východoeurópanov do Spojeného kráľovstva. Britský úrad národnej štatistiky uviedol, že poľštinu považuje za „hlavný jazyk” 550 000 ľudí, čo je zhruba 1 percento populácie. Keďže sa štatistici iba pred krátkym časom začali pýtať ľudí na používaný jazyk, nemožno údaje publikované v stredu porovnať s minulosťou. Dnešný stav je výsledkom otvorenia vstupných brán do Británie občanom nových členských krajín Európskej únie v roku 2004.
https://www.facebook.com/photo.php?fbid=370040589761590&set=pb.147596498672668.-2207520000.1359587010&type=3&theater
Z lyžiarskych stredísk na juhu sa vytrácajú cudzinci
V lyžiarskych strediskách v južnej časti stredného Slovenska počuť túto zimu menej maďarčiny ako v minulosti. Lyžiarov z Maďarska ubúda, hoci po otvorení dvoch mostov cez rieku Ipeľ v okresoch Lučenec a Veľký Krtíš sa čakal opak.
http://spravy.pravda.sk/regiony/clanok/257457-z-lyziarskych-stredisk-na-juhu-sa-vytracaju-cudzinci/
Farbami zeme namaľovali deti obrazy, výstava je v átriu MŽP SR
Do súťažného projektu sa zapojilo 350 škôl zo Slovenska, Rakúska, Česka a Maďarska. Expozícia je výberom z 35.000 diel.
http://www.hlavnespravy.sk/enviro-farbami-zeme-namalovali-deti-obrazy-vystava-je-v-atriu-mzp/67849/
Maďarsko obviní Slovenku Varholíkovú
http://www.hlavnespravy.sk/voci-slovenke-varholikovej-vznesu-obvinenie-najskor-koncom-februara/67819/
Dcéra zosnulého košického veľkopodnikateľa Alexandra Rezeša vo vyšetrovacej väzbe.
Slovenskí a zahraniční policajti rozbili prevádzačský gang
http://www.teraz.sk/slovensko/policia-sr-sa-zucastnila-uspesnej/36146-clanok.html
Concordiu vydali pred 155 rokmi
Obohatením slovenského literárneho sveta sa v roku 1858 stalo vydanie Slovanského letopisu Concordia Jozefa Karola Viktorina a Jána Palárika:
http://www.skolskyservis.sk/stredne-skoly/concordia-155-viktorin-palarik-holly/1269-clanok.html
Jozef Viktorín - merná jednotka kvality slovenskosti:
http://www.oslovma.hu/index.php/sk/archiv/184-archiv-kultura-archiv-kultura/703-pamatn-de-jozefa-viktorina-vo-vyehrade
MMF zamietol Maďarsku preventívny úver
http://spravy.pravda.sk/ekonomika/clanok/257495-mmf-zamietol-madarsku-preventivny-uver/
Až pol milióna Maďarov vraj pracuje v Únii
29. januára 2013 - (Peter Morvay - Sme)
Maďarský minister národného hospodárstva György Matolcsy opäť prekvapil. Nie tým, že pondelok na vládnej akcii označil za dôležitý cieľ do roku 2025 zdvojnásobiť domáce HDP a vytvoriť do roku 2020 najmenej milión nových pracovných miest. Takéto plány oznamuje pravidelne. Vzápätí však Matolcsy dodal, že tým chce aj „povolať späť asi pol milióna skvelých maďarských pracovných síl zamestnaných v súčasnosti v Európskej únii“. Presný počet Maďarov pracujúcich v zahraničí nie je verejne známy. Pred nástupom vlády Viktora Orbána však odhady počítali s desiatkami tisíc takýchto ľudí. Predpokladalo sa, že Maďari na rozdiel od Poliakov nie sú príliš mobilní. V posledných dvoch rokoch však prichádzajú správy o masovom odchode najmä mladých kvalifikovaných ľudí z krajiny. Podľa vlaňajšieho prieskumu by napríklad radšej v zahraničí pracovalo 38 percent končiacich študentov Budapeštianskej technickej univerzity. Ďalších 13 percent z nich si prácu v cudzine už aj našlo. Ľudia odchádzajú pre úpadok ekonomiky, za vyššími platmi, ale i pre politiku vlády. Vláda migráciu z Maďarska skôr popierala, z Matolcsyho slov však zrazu vysvitlo, že je oveľa vyššia, než sa očakávalo. Dosahuje asi desatinu práceschopnej populácie. Podľa Ústredného štatistického úradu malo v poslednom štvrťroku minulého roku v Maďarsku prácu 3 milióny 908-tisíc ľudí, miera nezamestnanosti bola 10,7 percenta. Oproti predchádzajúcemu roku síce počet pracujúcich stúpol o 57-tisíc, za nárast však možno vďačiť najmä verejným službám a verejným prácam. Zamestnanosť v priemysle stále klesá. „Jedinou nádejou je, že si Matolcsy ako obvykle poplietol čísla,“ píše sa na známom blogu velemenyvezer.hu. Takáto migrácia totiž už vážne ohrozuje aj maďarský penzijný systém.
Boli predčasné voľby atentátom na slovenskú ekonomiku?
http://podolay.blog.sme.sk/c/319548/Boli-predcasne-volby-atentatom-na-slovensku-ekonomiku.html
Kvôli chrípke dezinfikujú vlaky a autobusy
http://www.hlavnespravy.sk/madarsko-kvoli-chripke-dezinfikuju-vlaky-a-autobusy/67806/
Lekárov odchádza do zahraničia menej, sestier viac
http://www.hlavnespravy.sk/madarsko-lekarov-odchadza-do-zahranicia-menej-sestier-viac/67591/
Sziget bude hostiť Blur aj nové žánre
http://aktualne.atlas.sk/madarsky-sziget-bude-hostit-blur-aj-nove-zanre/showbizz/festivaly/
Odborári protestovali proti úpravám dôchodkov baníkov
http://www.hlavnespravy.sk/madarsko-odborari-protestovali-proti-upravam-dochodkov-banikov/67717/
Maďarské opozičné subjekty: Treba zlepšiť situáciu malých a stredných podnikov
http://www.hlavnespravy.sk/madarske-opozicne-subjekty-treba-zlepsit-situaciu-malych-a-strednych-podnikov/67730/
Bajnai: Problémy Maďarska pramenia zo zlého vládnutia, nie z krízy
http://www.hlavnespravy.sk/expremier-bajnai-problemy-madarska-pramienia-zo-zleho-vladnutia-nie-z-krizy/67650/
RE je už spokojná s maďarskou legislatívnou úpravou v mediálnej sfére
http://www.hlavnespravy.sk/jagland-re-je-uz-spokojna-s-madarskou-legislativnou-upravou-v-medialnej-sfere/67678/
Maďarsko znížilo hlavnú úrokovú sadzbu
http://www.webnoviny.sk/ekonomika/madarsko-znizilo-hlavnu-urokovu-sa/619643-clanok.html
Slovenský svetový vynález! Zmeníme balenie potravín
http://veda-a-technika.noviny.sk/veda-a-technika-clanky/28-01-2013/slovensky-svetovy-vynalez-zmenime-balenie-potravin.html
Starenka ušla z psychiatrie, na dvore győrskej nemocnice ju našli zamrznutú
http://www.teraz.sk/zahranicie/madarsko-mrtvola-zena-zamrznuta/35989-clanok.html
Zelení sa trhajú, časť chce dať Orbánovi červenú
http://spravy.pravda.sk/svet/clanok/257314-zeleni-sa-trhaju-cast-chce-dat-orbanovi-cervenu/
Pripomenuli si pohreb sebaupáleného Sándora Bauera z roku 1969
http://www.hlavnespravy.sk/madarsko-pripomenuli-si-pohreb-sebaupaleneho-sandora-bauera-z-roku-1969/67355/
Menový fond vyzýva Budapešť na zmenu politiky
http://ekonomika.sme.sk/c/6683360/menovy-fond-vyzyva-budapest-na-zmenu-politiky.html
MMF: Maďarsko potrebuje novú stratégiu konsolidácie verejných financií
http://www.hlavnespravy.sk/mmf-madarsko-potrebuje-novu-strategiu-konsolidacie-verejnych-financii/67384/
Vo februári zhodnotia stav krajiny Bajnai, Gyurcsány a napokon Orbán
http://www.hlavnespravy.sk/madarsko-vo-februari-zhodnotia-stav-krajiny-bajnai-gyurcsany-a-napokon-orban/67338/
„Orbánova vláda dostala Maďarsko do izolácie“
http://www.hlavnespravy.sk/madarske-opozicne-subjekty-orbanova-vlada-dostala-madarsko-do-izolacie/67394/
Nemocnice dosiahli rekordnú zadlženosť - v marci môže vzniknúť kríza
http://www.hlavnespravy.sk/madarsko-nemocnice-dosiahli-rekordnu-zadlzenost-v-marci-moze-vzniknut-kriza/67264/
Ľadoví umelci začali na Hrebienku tvoriť hrad zo snehu
http://www.hlavnespravy.sk/tatry-ladovi-umelci-zacali-na-hrebienku-tvorit-hrad-zo-snehu/67176/
Vzácne predmety z počiatkov kresťanstva na Slovensku vo Vatikáne
Výstava nebude rozsiahla, ale zato plná unikátov
http://www.hlavnespravy.sk/vyrocievzacne-predmety-z-pociatkov-krestanstva-na-slovensku-ukazeme-vo-vatikane/66995/
Európska únia dá státisíce na projekt ochrany prírody
Európska únia financuje sumou 580-tisíc eur projekt Koordinované cezhraničné činnosti ochrany prírody pozdĺž maďarsko-slovenského úseku Dunaja.
http://www.24hod.sk/europska-unia-da-statisice-na-projekt-ochrany-prirody-cl219663.html
Sú v Maďarsku múdrejší ako na Slovensku?
28. januára 2013 - (Pavol Žibrita - pavolzibrita.blog.sme.sk)
Nový rok sem, nový rok tam, aj tak ide všetko po starom. V oboch našich provinciách na okraji EÚ naďalej vládne arogantná moc, a tak si aspoň Slováci a Maďari nebudú mať v roku 2013 čo závidieť. Ich vlády sa totiž začínajú podobať ako vajce vajcu. No musíme uznať, že tá slovenská sa po Maďaroch „opičí˝ viac. Veď si aj má z čoho vybehať. Maďarská vláda prijala minulý rok okolo 250 (!) zákonov, z ktorých si vláda na Slovensku mnohé (hlavne tie o zavedení nových daní) okamžite osvojila. Žiaľ na jeden dôležitý, dovolím si povedať, že najrozumnejší, zabudla. Ani ju nenapadlo (ba práve naopak!), aby si aj v tomto prípade vzala príklad od Maďarov. Žiaľ. Pritom ide o jediný zákon, ktorý ľuďom priniesol do života iba radosť a spokojnosť. A o tom by som chcel … Už len preto, že poznám zopár ľudí, ktorí si kvôli tomu zničili život (dokonca si ho vzali!). Istý čas som nad takouto priepasťou visel aj ja. Hráčska vášeň si totiž nevyberá. Zničila a ničí veľa rodín, mnoho jednotlivcov. Do jej osídiel sa oddávna zamotávali bohatí aj chudobní, muži aj ženy, starí aj mladí, známe osobnosti - umelci, herci, športovci, vedci, či politici, ale aj obyčajní ľudia. Veľa ľudí... Majetky sa prehrávali už v minulosti (v Rusku vraj aj manželky) a prehrávajú sa dodnes! Táto zhubná vášeň, ktorá sa po páde komunizmu rozbujnela aj v našich provinciách má na svedomí množstvo tragédií a množstvo samovrážd. V Maďarsku sa to v posledných rokoch dostalo do kritického štádia. Tisíce herní, krčmy zaplavené „výhernými” automatmi, pri ktorých sa tlačila neplnoletá mládež často aj v čase vyučovania, neveštili do budúcnosti nič dobré. A tak sa maďarská vláda rozhodla konať. Najprv všetky výherné automaty drasticky zdanila a o pár mesiacov ich v celej krajine úplne zakázala! Zachránila tým veľa nešťastných rodín a na konci roka 2012 im po dlhšom čase umožnila prežiť príjemné a pokojné Vianoce. A čuduj sa svete! Žiadna krčma, ktorá bola pred zákazom plná týchto „jednorukých lupičov” (zlodejov duší i peňazí), neskrachovala. Veru tak! Preto si myslím, že slovenskej vláde by naisto neuškodilo (ba naopak!), ak by si tento zákon z orbánovskej dielne (spolu s opozíciou) čo najskôr „osvojila”. Som presvedčený, že takéto „opičenie sa” po Maďaroch im nikto nebude vyčítať. Inak si budem myslieť, že tí Maďari sú ozaj múdrejší.
Počet Slovákov v Srbsku
Za 30 rokov ubudlo vyše 20 000... - V Srbsku dnes žije 52 750 Slovákov - Kovačica: 10 577, Báčsky Petrovec: 8 772, Nový Sad: 6 393, Stará Pazova: 5 212...
http://www.kulpin.net/aktuality/pocet-slovakov-v-srbsku.html
Igor Furdík o pracovnej návšteve v Srbskej republike
1. februára 2013 - (uszz.sk)
Predseda Úradu pre Slovákov žijúcich v zahraničí Igor Furdík absolvoval v dňoch 24.-26. januára 2013 svoju prvú zahraničnú pracovnú návštevu v tomto roku. Jej cieľom bola Srbská republika, kde sa v rámci programu zúčastnil v Novom Sade na pracovnom zasadnutí Národnostnej rady slovenskej národnostnej menšiny v Srbsku venovanému realizácii projektu Múzea vojvodinských Slovákov v Báčskom Petrovci. Okrem výsledkov z tohto rokovania predseda ÚSŽZ informuje v rozhovore s Ľudom Pomichalom o konkrétnych výstupoch z návštevy v Kovačici v kontexte rekonštrukcie Domu Martina Jonáša, svetoznámeho predstaviteľa slovenského insitného umenia, ako aj o témach jeho stretnutí s Katarínou Melegovou-Melichovou, predsedníčkou Matice Slovenskej v Srbsku a Pavlom Marčokom, predsedom Obce Báčsky Petrovec.
Video: http://www.youtube.com/watch?feature=player_embedded&v=HpsENtu6SPg
Pred 104 rokmi sa narodil Emanuel Teodor Böhm (1909-1990)
Stál na čele slovenskej menšiny v Maďarsku - Nepoznaný velikán okupovaného Slovenska
http://beo.sk/biografie/1256-emanuel-teodor-bohm-nepoznany-velikan-okupovaneho-slovenska
Politik, publicista, kultúrny a osvetový pracovník, významný predstaviteľ spoločensko-politickej, kultúrnej a novinárskej reprezentácie slovenskej emigrácie v západnej Európe a následne Slovákov žijúcich v severnej Amerike a v USA. Po štúdiu na Prírodovedeckej fakulte v Bratislave pracoval ako učiteľ v Michalovciach a Košiciach, kde ho zastihla Viedenská arbitráž. V Košiciach, ktoré pripadli Maďarsku, bránil slovenské práva a stál na čele slovenskej menšiny v Maďarsku. V roku 1939 ho maďarské ministerstvo pozbavilo profesúry. Vydával denník Slovenská jednota, bol predsedom Strany slovenskej národnej jednoty v Maďarsku. V roku 1945 sa stal poslancom Demokratickej strany, o rok podpredsedom poslaneckej snemovne. V roku 1948 odišiel do emigrácie, do Nemecka a Veľkej Británie, kde sa stal podpredsedom Slovenskej národnej rady v zahraničí. Od roku 1952 žil v USA. V emigrácii prispieval do mnohých krajanských časopisov (Vatra, Rozhľady, Slovenská obrana).
Mgr. Ján Mitáč: Strana Slovenskej národnej jednoty na okupovanom území južného Slovenska v rokoch 1941-1944
Oslavy 110. výročia slovenského divadelníctva v Starej Pazove
http://www.slovenskezahranicie.sk/sk/krajania-informuju/280/oslavy-110-vyrocia-slovenskeho-divadelnictva-v-starej-pazove
XIV. Fašiangový ples pilíšskych Slovákov
Dobrá nálada a spokojnosť s novým Slovenským domom v Mlynkoch
27. januára 2013 - (tasr / oslovma.hu)
Dobrá nálada a spokojnosť s novým Slovenským domom - Strediskom pilíšskych Slovákov v Mlynkoch charakterizovali XIV. Fašiangový ples pilíšskych Slovákov, ktorý zorganizovalo Združenie a regionálne kultúrne stredisko pilíšskych Slovákov a Slovenská samospráva v Mlynkoch. Člen Slovenskej samosprávy v Mlynkoch a organizačného štábu plesu Imrich Fuhl pre TASR uviedol, že organizátori sa obávali, či sa takéto podujatie zmestí do nového objektu, ktorý slávnostne otvorili 2. októbra 2012 predsedovia vlád SR a Maďarska Robert Fico a Viktor Orbán, pretože zvyčajne sa na plese zíde aj vyše 300 ľudí. „Príjemným prekvapením bolo, že ples sa v našom novom dome dal usporiadať, zmestili sa stoly aj tanečný parket. Bola veľmi dobrá nálada, účastníci si ples pochvaľovali,” povedal I. Fuhl. Podľa jeho slov sa organizátori potešili, že Strediskom pilíšskych Slovákov je možné využiť aj na takéto ciele. „Niekoľko metrov štvorcových navyše by nezaškodilo, ale aj takto sa to dá. Generálna skúška vyšla, v dome budeme môcť častejšie usporiadať aj veľkolepé akcie, akým je regionálny ples našich Slovákov,” dodal I. Fuhl. Pripomenul, že o dva týždne sa tu (v novej budove a najmä vo vykurovanom stane na jej dvore) uskutoční VI. Pilíšska kavalkáda a šiškový festival Slovenskej samosprávy v Mlynkoch so stovkami až tisíckami návštevníkov. Takmer 300 účastníkov XIV. Fašiangového plesu pilíšskych Slovákov pozdravila predsedníčka Slovenskej samosprávy v Mlynkoch Marta Demjénová, predsedníčka Združenia a regionálneho kultúrneho strediska pilíšskych Slovákov Katarína Kormošová, ako aj predseda Celoštátnej slovenskej samosprávy v Maďarsku Ján Fuzik a predseda Úradu pre Slovákov žijúcich v zahraničí Igor Furdík. Rečníci zdôrazňovali najmä potrebu prehlbovania pocitu spolupatričnosti Slovákov spod Pilíša, resp. z Peštianskej a Komáromsko-Ostrihomskej župy, pričom ich spoločný regionálny ples a podobné podujatia môžu prispieť k tomu, aby sa smelo a hrdo hlásili ku svojej slovenskosti. Hrejivé pocity zo stretnutia a vzájomného posilňovania sa iba stupňoval spoločný prednes široko-ďaleko známej Pilíšskej hymny. Na batôžkovom bále sa zúčastnili aj starostovia a predsedovia slovenských samospráv 12 pilíšskych obcí. V pestrom kultúrnom programe vystúpili: Spevácky zbor Pilíš (Čív / Santov / Mlynky), Laura a Vanessa Glückové (harmonika - spev), Folklórny súbor Pilíš (Mlynky), ľudový rozprávač Ján Jankov Šefranik (SR) a Slovenský páví krúžok v Mlynkoch. Do tanca - doslova až „do rána bílého” - hrala Dychová hudba Šarfianka z Blatného (SR). Ruch na tanečnom parkete ako-tak utíchol až pri polnočnom losovaní tomboly. Ďalší fašiangový ples Pilíšanov bude o rok v Pilíšskej Čabe.
SMK rokuje s Mostom-Híd o spoločnej kandidátke vo voľbách do VÚC
http://www.hlavnespravy.sk/smk-rokuje-s-mostom-hid-o-spolocnej-kandidatke-vo-volbach-do-vuc/66881/
Rozkol v LMP môže mať pre Bajnaiho existenčný význam
http://www.hlavnespravy.sk/madarsko-rozkol-v-lmp-moze-mat-pre-bajnaiho-existencny-vyznam/67239/
V LMP došlo po kongrese k rozkolu
Členovia platformy Dialóg pre Maďarsko vystupujú zo strany LMP a založia novú ľavicovo-ochranársku stranu.
http://www.sme.sk/c/6681833/v-madarskej-opozicnej-strane-lmp-doslo-po-kongrese-k-rozkolu.html
Expremiér Gyurcsány vyzval opozíciu na zomknutie
http://www.hlavnespravy.sk/madarsko-expremier-gyurcsany-vyzval-opoziciu-na-zomknutie/66838/
Viac než polovica Slovákov nakupuje v zahraničí kvôli nižším cenám
http://www.hlavnespravy.sk/prieskum-viac-nez-polovica-slovakov-nakupuje-v-zahranici-kvoli-nizsim-cenam/67320/
Úplatkov u lekára sa Maďari nechcú vzdať. Ľudia vravia, že “všimné” je nevyhnutné
http://www.hlavnespravy.sk/madarsko-uplatkov-u-lekara-sa-madari-nechcu-vzdat/65999/
SNS: Vo voľbách do VÚC vylučuje spoluprácu s OĽaNO, nie však s SMK
http://www.hlavnespravy.sk/sns-vo-volbach-do-vuc-vylucuje-spolupracu-s-olano-nie-vsak-s-smk/66848/
Poslanci EÚ a Izraela preverovali stav boja proti antisemitizmu
http://www.hlavnespravy.sk/madarsko-poslanci-eu-a-izraela-preverovali-stav-boja-proti-antisemitizmu/66719/
Kultúra v Maďarsku? Aj sila Lucifera musí byť podľa vlády
V. Orbán odmenil národne mysliacich umelcov - Umelecká akadémia: Jej členmi môžu byť len ľudia s „jednoznačným národným cítením“...
http://www.sme.sk/c/6679050/kultura-v-madarsku-aj-sila-lucifera-musi-byt-podla-vlady.html
György Spiró kritizuje minulosť aj súčasnosť
http://www.bratislavskenoviny.sk/najnovsie-spravy-z-bratislavy/kultura-skolstvo/gyorgy-spiro-kritizuje-minulost-aj-sucasnost.html?page_id=311858
Experti SR, ČR a Maďarska rokujú o zmenách klímy v Karpatskej kotline
http://www.hlavnespravy.sk/enviro-experti-sr-cr-a-madarska-rokuju-o-zmenach-klimy-v-karpatskej-kotline/66320/
Napriek nízkej dani - Peniaze z Maďarska utekajú do zahraničia - Vláda sa tomu pokúsi zabrániť
http://www.hlavnespravy.sk/financie-madarska-vlada-chce-branit-vyvozu-penazi-na-zahranicne-ucty/65961/
Orbán na východe Maďarska: Vykonané zmeny budú citeľné už v tomto roku
http://www.hlavnespravy.sk/orban-na-vychode-madarska-vykonane-zmeny-budu-citelne-uz-v-tomto-roku/66071/
Orbán sa koncom januára v Moskve stretne s Putinom
http://www.hlavnespravy.sk/madarsko-orban-sa-koncom-januara-v-moskve-stretne-s-putinom/66359/
Komisia povolila Maďarsku štátnu pomoc pri zatváraní bane
23. januára 2013 - (sita)
Európska komisia v stredu povolila Maďarsku poskytnúť štátnu pomoc v sume 144 mil. eur, ktorá ma počas nasledujúcich dvoch rokov uľahčiť zatvorenie stratovej uhoľnej bane. Pomoc pre baňu Márkushegy, ktorá ma do konca roka 2014 ukončiť ťažbu, zodpovedá pravidlám EÚ, uviedla komisia. „Tieto opatrenia uľahčia nezvratný proces zatvorenia bane do konca roku 2014, pomôžu ľuďom, ktorých zasiahla bolestivá reštrukturalizácia a zmiernia dopad produkcie uhlia na životné prostredie,“ dodal vo vyhlásení európsky komisár pre hospodársku súťaž Joaquin Almunia.
Na maďarskú prokuratúru by mal podľa opozície dozerať minister
http://www.sme.sk/c/6677983/na-madarsku-prokuraturu-by-mal-podla-opozicie-dozerat-minister.html
Úplatkov u lekára sa Maďari nechcú vzdať
http://ekonomika.sme.sk/c/6677310/uplatkov-u-lekara-sa-madari-nechcu-vzdat.html
Századvég: Fidesz stále vedie s 21 percentami, nasleduje MSZP a Jobbik
1. februára 2013 - (tasr)
Podpora vládnej strany Fidesz dosiahla koncom januára 21 percent, opozičnú Maďarskú socialistickú stranu (MSZP) by volilo 13 percent voličov. Vyplýva to z aktuálneho prieskumu maďarského inštitútu Századvég. Ultrapravicové Hnutie za lepšie Maďarsko-Jobbik podporilo v januári deväť percent oslovených a ochranársku stranu Politika môže byť iná (LMP) štyri percentá. Demokratickú koalíciu expremiéra Ferenca Gyurcsánya preferovalo jedno percento voličov. Pomer nerozhodných voličov je 45 percent. Januárové výsledky prieskumu Századvég sa iba minimálne líšia od decembrového prieskumu, konštatovala tlačová agentúra MTI.
Orbán vyzval primátorov za Fidesz, aby vrátili koncoročné odmeny
http://www.hlavnespravy.sk/madarsko-orban-vyzval-primatorov-za-fidesz-aby-vratili-koncorocne-odmeny/65941/
Menšiny živoria, polepšia si Maďari a Rómovia
Zástupcovia národnostných menšín na Slovensku sú znepokojení. Väčšina z nich má po nástupe vlády Roberta Fica prísť o časť peňazí na svoje aktivity. - Splnomocnenec vlády László Nagy si myslí, že dotácie pre menšiny majú viac kopírovať ich početnosť.
http://www.sme.sk/c/6676845/mensiny-zivoria-polepsia-si-madari-a-romovia.html
Zákon o občianstve pripravil o slovenský pas doteraz 433 ľudí, najviac Čechov
http://www.hlavnespravy.sk/zakon-o-obcianstve-pripravil-o-slovensky-pas-doteraz-433-ludi-najviac-cechov/65865/
Tridsiati traja
23. januára 2013 - (Martin Krno - nazory.pravda.sk)
Slovenské občianstvo za dva a pol roka stratilo 33 ľudí preto, lebo sa stali občanmi Maďarskej republiky. Veľa či málo? Vzhľadom na to, aké politické cunami sa doma a u južných susedov z novely zákona o štátnom občianstve rozpútalo, nejde o ohromujúce číslo. Napriek tomu, že viacerí svoju cudziu štátnu príslušnosť pre hrozbu pokuty zatajujú. Lenže na jar 2010 sa blížili parlamentné voľby a nacionalisti vo vládnej koalícii i opozícii potrebovali napínať svaly. Načo to bolo dobré, keď na to doplatili najmä tí, ktorých podvojné občianstvo v Česku či v nemecky hovoriacich krajinách nikomu neprekážalo? Zo slovenskej strany išlo o odozvu na pokusy vtedy ešte nadmerne sebavedomého premiéra Viktora Orbána arogantne zasahovať do našej vnútornej legislatívy. Reakcia Bratislavy síce nebola celkom adekvátna, no exodus na južných hraniciach sa nekonal. Novelu novely horlivo sľubovala Radičovej vláda, ale za necelé dva roky sa nikam nedopracovala, hoci koalíciu tvoril aj Most-Híd. Súčasné Kaliňákovo ministerstvo vnútra tiež hovorí o rozumných zmenách v zákone, no koľko vody zatiaľ dole Dunajom pretieklo? Okrem podania na Ústavnom súde a jednej demonštrácie v Košiciach vládne okolo celej záležitosti ticho. Akoby všetkým vyhovoval status quo. Samozrejme, okrem tých, ktorí nechtiac o slovenské štátne občianstvo prišli.
Slovensko, Česká republika a Maďarsko spoja svoje trhy s elektrickou energiou aj s Poľskom a Rumunskom
http://www.24hod.sk/slovensko-spoji-trh-s-elektrinou-aj-s-polskom-a-rumunskom-cl220050.html
Zníženie cien energií o desatinu chcú v Maďarsku prikázať zákonom
http://ekonomika.sme.sk/c/6676159/znizenie-cien-energii-o-desatinu-chcu-v-madarsku-prikazat-zakonom.html
Maďarská vláda chce brániť vývozu peňazí na zahraničné účty
http://www.hlavnespravy.sk/financie-madarska-vlada-chce-branit-vyvozu-penazi-na-zahranicne-ucty/65961/
Maďarskej centrálnej banke vraj bude šéfovať terajší minister hospodárstva
http://ekonomika.sme.sk/c/6676042/madarskej-centralnej-banke-vraj-bude-sefovat-terajsi-minister-hospodarstva.html
Tri štvrtiny Maďarov si myslia, že sa krajina uberá zlým smerom
http://www.teraz.sk/zahranicie/madarsko-ipsos-smerovanie-prieskum/35337-clanok.html
Patrí Slovensko medzi štáty bez histórie?
Slovensko, štát bez histórie a okolo neho samé štáty s bohatou históriou, ktoré nás “blahosklonne”, i keď nie s príliš veľkým nadšením, vzali medzi seba a my si toho občas nevážime a preto musíme byť, ako malé dieťa pokarhaní….
http://cato.blog.pravda.sk/2013/01/22/patri-slovensko-medzi-staty-bez-historie/
Keby bol každý iba Slovák alebo Maďar, nebol by nikým
„Zo slovenského správania vidieť frustráciu z hľadiska identity štátu s dvadsaťročnou minulosťou...“
http://dusankoniar.blog.sme.sk/c/318945/Keby-bol-kazdy-iba-Slovak-alebo-Madar-nebol-by-nikym.html
Historik Ivan Mrva: Treba vnímať aj pozitíva Uhorska
Rozhovor SNN so spoluautorom ojedinelej knihy Dejiny Uhorska a Slováci
http://www.snn.sk/index.php/rozhovor-tyzdna/1272-treba-vnimat-aj-pozitiva-uhorska-a-nie-ho-otrocky-negovatak
Výroba národných hrdinov po slovensky
Ak by Márai, Beňovský či Liszt žili, smiali by sa na pokusoch robiť z nich Slovákov.
25. januára 2013 - (Zuzana Uličianska - Sme)
Keď sa Slováci, Maďari a Poliaci sporili o to, v akom jazyku bude na Madagaskare pamätná tabuľka Mórica Beňovského, takmer sa „pobili”. Po koncerte k 20. výročiu vzniku Slovenskej republiky v Aténach sa začalo diskutovať aj o ďalších osobnostiach, ku ktorým sa hlásia viaceré národy. „Nikdy som nerozumel chápaniu kultúry a dejín na etnickom princípe,“ reagoval Michal Hvorecký na svojom blogu na správu, ako maďarská veľvyslankyňa v Grécku Eszter Sándorfiová protestovala proti tomu, že z úst účinkujúcich umelcov zaznelo: Béla Bartók bol najväčší slovenský odborník na našu ľudovú hudbu a Franz Liszt mal slovenských predkov. „Tvrdiť, že Liszt bol slovenského pôvodu, je rovnaký nezmysel ako vyhlasovať, že Veľkú Moravu vytvorili ´starí Slováci´, myslí si Hvorecký. Podľa neho ide o nechutné falšovanie faktov a smiešne klamanie samých seba. „Nechápem komplexy malých národov, ktoré si neustále potrebujú dokazovať, že sú niečím viac ako v skutočnosti, namiesto toho, aby sa radovali z toho, čo ich poloha a podoba ponúkajú,“ dodáva. Kým oficiálni predstavitelia Únie sa s nadšením vyjadrujú o množstve menšinových jazykov používaných v rámci Európy, národnostne zmiešané historické osobnosti sú dodnes predmetom sporov historikov, jazykovedcov, ale najmä nacionalistov.
Sándor Márai z Košíc
Kapitolou samou osebe je vnímanie Sándora Márai. Donedávna bol ako človek, ktorý otvorene kritizoval komunistický režim, neželanou osobnosťou tak pre Maďarsko, ako aj Slovensko. Preklady jeho diel do nemčiny či angličtiny však začali po jeho smrti v roku 1989 prežívať znovuzrodenie. Po nežnej revolúcii mu aj v Košiciach najprv venovali pamätnú tabuľu a izbu, neskôr po ňom pomenovali školy i divadelné štúdio, postavili mu pomník a uplynulý víkend na jeho počesť premenovali aj námestie. Na slávnostný ceremoniál v Košiciach prijal pozvanie aj minister ľudských zdrojov Zoltán Balog, ktorý skonštatoval, že námestie je symbolom mnohých ľudských osudov. „Chceme sa cítiť ako doma v Košiciach a to je základným odkazom aj tohto námestia. Rodný dom Sándora Máraia a námestie pomenované po ňom sú miestom pre slovenský aj pre maďarský národ.”
Šalamúnsky text
Márai sa stal jedným zo štyroch emblematických osobností práve otvoreného roka kultúry v Košiciach. Text pri jeho mene v oficiálnej brožúrke projektu EHMK Košice 2013 je však napísaný šalamúnsky. Dozvieme sa z neho, že Márai je zabudnutým košickým spisovateľom. Na inom mieste o ňom text hovorí ako o významnej postave európskej literatúry. Slovo o jeho maďarskej národnosti nepadne, početné citáty z jeho diela, ktoré sa z iniciatívy EHMK objavili v centre mesta, sú tiež len v slovenčine. Projekt sa vyhýba konfrontácii s Máraiovými názormi na Slovákov, náznak úprimnosti sa objavil azda len v hre Silvestra Lavríka a Anny Vlčkovej-Strachanovej Ako naučiť meštianskeho psa poslušnosti, ktorú hrali vlani v košickom Máraiovom štúdiu. V hre kladie nadšená slovenská obdivovateľka Máraiovho diela svojmu milovanému spisovateľovi aj niektoré nepríjemné otázky. Pravdou totiž je, že Márai vnímal rodné Košice ako najkrajšie a najmaďarskejšie mesto. V reportáži pre Kassai Ujság z novembra 1938 vítal príchod Horthyho a opätovné pričlenenie Košíc k prastarej vlasti. Príkre súdy však nie sú namieste, jeho manželka bola židovka.
Pretavený cudzinec
Ani Maďari by si ním nemali byť takí istí, nielen preto, že za svoju vlasť vnímal Hornú zem a nie dnešné Maďarsko. Jeho pôvodné meno bolo totiž Grosschmid po nemeckých predkoch, ktorí prišli do Uhorska ešte v 17. storočí. V knihe Spoveď Márai otvorene píše, že maďarské srdce sa v ich hrudi rozbúšilo až pri boji za slobodu v roku 1848, keď si pomaďarčili meno. Vraj hlavne Máraiov otec a brat boli, ako píše, priam zúrivými Maďarmi, čo bolo u „privadrovalcov“ nezvyčajné. Márai však komentuje, že urodzené maďarské rodiny rady videli cudzincov pretavených v kotlíku Uhorska na Maďarov. A keďže si jeho strýko uvedomoval, že so svojím saským pôvodom, nemeckým menom a rakúskym šľachtickým titulom nie celkom patrí do veľkej rodiny Uhorska, prepadol priam posadnutosti vyrábať si erby a zbierať rodinné dokumenty. Spoločný rodinný erb mal vyrobiť aj pre Máraiových rodičov, hoci - ako sám Márai uvádza - jeho matka pochádzala z rodiny moravských mlynárov a v knižnici mala hlavne nemeckých autorov. Podľa Máraia košická panská vrstva konverzovala po maďarsky, ale doma sa častejšie hovorilo spišským dialektom nemčiny. Slováci sa v prípade Máraia môžu ešte tak odvolať na slovenské pestúnky: „V mojich spomienkach z detstva defilujú milé tváričky svetlovlasých pätnásť- až sedemnásťročných slovenských dievčat z okolitých dedín s vrkočmi a miernymi očami,“ napísal. Opisoval aj, ako zvláštne hovorilo ich služobníctvo - napoly po slovensky a napoly po maďarsky.
Komu patrí Beňovský?
Slovensko-maďarské spory však vznikajú najmä pri osobnostiach žijúcich pred 19. storočím, keď sa vyformovala myšlienka národa a nacionalizmu v modernom zmysle. V čase Mateja Bela či Matúša Čáka Trenčianskeho sa ľudia v etnickom zmysle nedefinovali. Móric Beňovský je ideálny príklad podobnej diskusie. K tomuto dobrodruhovi sa hlásime nielen my a Maďari, ale dokonca aj Poliaci, za ktorých samostatnosť chvíľu bojoval. Predseda Spoločnosti Mórica Beňovského Vladimír Dudlák nemá o jeho slovenskom pôvode pochybnosti, podľa neho sa mu mama Rozália a otec Samuel prihovárali po slovensky. Dudlák vraví, že jeho matka, barónka Révaiová pochádzala z Turca a že sa po nej zachovali aj niektoré písomnosti vrátane testamentu písaného po slovensky. Naši historici operujú aj tým, že dobový historik Anton Sirmai Révaiovcov vymenúva medzi rodmi, ktoré „dobre vedja po slovenszky”. Pri členoch uhorskej šľachty však bolo samozrejmé, že ovládali viaceré jazyky. Podľa maďarských historikov bol Maurice Benyovszky, rodený Benyovszky Móric Ágost, jednoznačne uhorským grófom s poľskými a slovenskými predkami. „Máme dokumenty, listy a doklady, ktoré to potvrdzujú,“ tvrdí maďarský beňovskológ Zsolt Cséke. Jedna z jeho potomkov Irma Szádeczky-Kardoss, historička a sudkyňa, strávila skúmaním pôvodu Beňovského dvadsať rokov a je presvedčená, že sa u nich doma hovorilo po maďarsky. Podľa nej o tom svedčí zachovaný list Beňovského otcovi či list jeho matky, tiež písaný v maďarčine.
Príklady národnostných „orieškov“
Maximilián Hell (1720 - 1792). To, či doma hovoril rodák zo Štiavnických Baní po nemecky, alebo po slovensky, nevieme. Matematik a astronóm je v zápise matričnej knihy rímskokatolíckeho farského úradu v Banskej Štiavnici dochovaný ako Maximilianus Rudolphus Winthschachtiensis, neskôr si písal aj Maximilian Höll/Hell či Hell Miksa, keďže sa stotožňoval skôr s „naším maďarským“ jazykom.
Ferenc Liszt (1811 - 1886) sa narodil v Raidingu v dnešnom Burgundsku. Jeho dedko si písal svoje meno ako List a jeho babička pochádzala z Rusoviec, z čoho istý historik odvodzuje jeho slovenský pôvod, jeho prieskum je však málo hodnoverný. Lizst sa cítil Maďarom, hoci, paradoxne, po maďarsky vedel málo, a celý život prakticky hovoril viac po nemecky a po francúzsky.
Béla Bartók (1881 - 1945) sa zas narodil na území dnešného Rumunska, strednú školu vychodil síce v dnešnej Bratislave, ale inak ho so Slovenskom spája len to, že bol najväčším zberateľom slovenských ľudových piesní. Bartók však zbieral aj rumunské, arabské, turecké či ukrajinské ľudové piesne.
Sándor Petőfi (1823 - 1849) Jeho otec sa písal István Petrovics, keďže rodinní predkovia zrejme prišli zo Srbska. Po maďarsky vedel len trochu, podobne ako jeho manželka, ktorá pochádzala z Turca a volala sa Mária Hrúzová. Petőfi chodil na evanjelické lýceum v Banskej Štiavnici, dokonca bol spolužiakom Andreja Sládkoviča. Vraj si ho doberali, že jeho maďarčina mala slovenský prízvuk. Ale môže niekto reálne tvrdiť, že bol slovenským básnikom?
Lajos Kossuth (1802 - 1894) Podobne sa rakúski historici pokúšali zdôrazniť slovenské korene bojovníka za maďarskú samostatnosť Lajosa Kossutha. Jeho otec sa narodil v dnešnej obci Košúty pri Martine, matka bola Nemka zo Spiša a keďže vyrastal čiastočne aj na Slovensku, Lajoš mohol vedieť aj po slovensky, avšak to nie je dokázané. Určite ho však len ťažko vieme vyhlásiť za roduverného Slováka.
Leopold Horowitz (1838 - 1917) Slávny portrétista, pochádzal tiež síce z územia Slovenska, ale do akej miery máme právo sa hlásiť k nemu ako k slovenskému umelcovi, ak jeho židovská rodina musela žiť v gete v Rozhanovciach pri Košiciach, keďže židia nemali právo bývať v mestách?
Gróf Ziči či Zichi?
Ako písať mená historických osobností.
Podľa platných pravidiel slovenského pravopisu by sme maďarské priezvisko Berecsényi mali písať ako Berčéni, Bossányiho zas ako Bošániho. Mali by sme používať dokonca aj mená ako Palucký či Svätojánsky namiesto ich maďarizovaných podôb Palugyai či Szentiványi. S takouto kodifikáciou však nesúhlasia všetci historici, ba ani jazykovedci, hoci vznikla na základe odporúčaní historickej komisie z roku 1980. Historik Anton Hrnko v diskusii v rámci Historického časopisu v roku 2010 argumentuje, že by sme nemali automaticky prijímať mená, ktoré vznikli pod vplyvom maďarizácie, lebo by sme ju tým vlastne spätne potvrdili. Zemianske rody si začali pomaďarčovať mená alebo aspoň prechádzať na maďarský pravopis svojho mena už od 17. storočia, hoci často po maďarsky vedeli len slabo. Tento krok sa však vnímal ako prejav uhorského vlastenectva. Hrnko v prospech poslovenčovania argumentoval aj tým, že slovenské dejiny sú samostatným objektom, nezávislým od dejín iných národov. Historik Milan Zemko však na jeho príspevok zareagoval, že dejiny každého národa sú závislé od dejín iných národov a že to nie je len slovenské špecifikum. Preto odmieta dôsledné poslovenčovanie historických mien. Zemko zdôrazňuje, že nie je problém s písaním mien vymretých stredovekých rodov. Nebudeme dnes už písať Maté Csák namiesto Matúša Čáka. Bolo by však smiešne, keby sme mali pomaly aj maďarizátora Alberta Apponyiho písať ako Oponického a Pavla Országha Hviezdoslava skúšať premenovať na Pavla Krajinu Hviezdoslava. Historik Dušan Kováč sa čuduje, že práve historici prejavili taký malý zmysel pre tradíciu a že porušili vlastné pravidlo - písať mená v súlade s historickými prameňmi. Podľa neho ak vnímame negatívne proces pomaďarčovania mien v 19. storočí, nemali by sme pripustiť ani vlnu násilného poslovenčovania historických mien. Zo všetkých ostatných jazykov preberáme mená v pôvodnej podobe, nemáme ani Šejkspíra, ani Géteho. Keďže mnohí historici jazykovedné usmernenia jednoducho nerešpektujú, jazykovedci iniciovali vytvorenie novej komisie, ktorá sa aspoň dohodla, že netreba vytvárať nikde sa nevyskytujúce novotvary ako Ziči či Baťáni, ani za každú cenu unifikovať písanie mena nejakej osobnosti.
Na nacionálnu nôtu
22. januára 2013 - (Peter Morvay - Sme)
Na sporoch, ako je ten o národnosť Liszta a Bartóka, je najlepšie, že obe strany vyčítajú druhej to, čo samy robia. Trápny spor o národnú príslušnosť Franza Liszta a Bélu Bartóka má dve možné vysvetlenia a sprevádza ho zábavný paradox. Prvým vysvetlením je, že za vydávaním oboch pánov za Slovákov v Aténach naozaj stoja hlboké komplexy slovenských nacionalistov, ktoré si snažia liečiť aj falšovaním histórie. Nie je to nič nové, deje sa to pravidelne rôznymi spôsobmi od starých Slovákov až po povinné používanie vymyslených mien historických osobností, mien, ktoré v dobových prameňoch proste nenájdete. A aj vydávaním každého, kto mal niečo spoločné s územím dnešného Slovenska, za Slováka. Svoje bludy sa navyše snažia presadiť politickou silou a úradnou cestou, pretože tušia, že by s nimi v odbornej diskusii neuspeli. Pomáha im, že sú často v súlade s vládnou politikou. Tvrdeniu, že ambasáda s koncertom k výročiu vzniku SR nemala vôbec nič spoločné, totiž ťažko uveriť. Najhoršie na týchto snahách je, že neuznávajú právo človeka na voľbu toho, za príslušníka akého národa sa považuje či nepovažuje. Myslia si, že majú právo rozhodovať o ňom bez neho. Pritom aj Liszt - o Bartókovi nehovoriac - už žil v časoch, keď už najmä vzdelaní ľudia sami seba zvykli definovať národne a bolo to pre nich dôležité. A Liszt sa považoval za Maďara, dokonca ani nie za Uhra, i keď to v jeho prípade mohlo byť zábavné. Druhá možnosť je, že ide o nedorozumenie bez zlého úmyslu. Na Slovensku je naozaj rozšírený názor o Lisztových slovenských koreňoch a keďže ani vzdelaní ľudia často nedokážu odlíšiť odborný text o histórii od fantazírovania a účelovej manipulácie, má takýto názor u mnohých punc vedeckosti. I keď so serióznou vedou nemá nič spoločné. A Bartók bol i podľa nejedného slovenského muzikológa a folkloristu naozaj jedným z najväčších zberateľov slovenskej ľudovej hudby a odborníkom na ňu. Ale pre svoje dielo, nie pre svoju národnosť. Dotyční hudobníci a diplomati to mohli chápať takto, v prenesenom zmysle, a precitlivená maďarská veľvyslankyňa reagovala zbytočne hystericky. Len hystéria však nevysvetľuje jej nediplomatické slová o slovenskej frustrácii „z hľadania identity štátu s dvadsaťročnou minulosťou“. V tomto prípade veľvyslankyňa jednoducho opakovala mýty zažrané v povedomí maďarských nacionalistov a, žiaľ, aj v štátnej správe. Je to o to vtipnejšie, že slovenské myslenie u nich odôvodnené dvadsaťročnou štátnosťou je rovnaké ako to, čo je nielen samozrejmosť pre mnohých Maďarov, ale čo je aj súčasťou oficiálnej ideológie dnešnej budapeštianskej vlády hrdej na tisícročnú maďarskú štátnosť. Tiež je tam snaha vydávať za etnického Maďara každú významnú postavu narodenú v rámci hraníc Uhorska. Napríklad nositeľa Nobelovej ceny Elieho Wiesela, ktorý sa narodil na území bývalého Uhorska, ktoré však vtedy už bolo Rumunskom a ktorého posledná spomienka z detstva z rodného kraja vtedy opäť patriaceho Maďarsku bol obraz žandárov naháňajúcich ho do vagóna do Osvienčimu.
Komu patrí Liszt, Márai a gotika?
Nechápem komplexy malých národov, ktoré si neustále potrebujú dokazovať, že sú niečím viac ako v skutočnosti, namiesto toho, aby sa radovali z toho, čo ich poloha a podoba ponúka.
http://hvorecky.sk/2013/01/22/komu-patria-liszt-marai-a-gotika/
Kradnú Slováci Maďarom osobnosti?
Slovensko si podľa maďarskej diplomatky privlastňuje osobnosti ako Béla Bartók alebo Franz Liszt. Vraj si tak liečime komplex národa s iba dvadsaťročnou štátnosťou. - Komentár Lukáša Krivošíka:
http://www.aktuality.sk/clanok/221728/komentar-kradnu-slovaci-madarom-osobnosti/
Budapešť odkázala Slovákom: Vzali ste nám Liszta
Nástupnícke štáty mnohonárodnostnej monarchie sa sporia o pôvod umelcov. - Diplomati to nepovedali - Komu patria Uhri
http://www.sme.sk/c/6675549/budapest-odkazala-slovakom-vzali-ste-nam-liszta.html
Boj o názov základnej umeleckej školy F. Liszta
http://www.oslovma.hu/index.php/sk/monitoring/169-monitoring3-monitoring3/889-z-juneho-slovenska-boj-o-nazov-zu-f-liszta
Neznáme fakty o Lisztovi
http://www.extraplus.sk/1934/nezname-fakty-o-lisztovi
Franciscius List (1811-1886) nechcel byť Maďarom...
http://www.suja.estranky.sk/clanky/franciscinus-list-_1811-1886__-genialny-hudobny-skladatel-a-___.html
Rakúsky prezident o Lisztovi
http://www.snn.sk/index.php/slovensko/145-rakusky-prezident-o-lisztovi
Franz Liszt je slovenský skladateľ
https://docs.google.com/viewer?a=v&q=cache:XGIHo2NUaCkJ:www.hospodarskyklub.sk/docs/Vyhlasenie.pdf+&hl=en&gl=sk&pid=bl&srcid=ADGEESiCBQ5t8b11HvmvLpURJ1Qx-yCciMJBLCTHTtkqY6zoVhRa08K7nkclWBtsvLV3CYWaUi_2Ya1TzL2KeKpIgU_gwmljyMGh7lYKt_yc0U1QxBm77SWAS3gFNzOPqnX41UFLeQ0f&sig=AHIEtbQ02DLqHclQDk5vXyc9TAU5uTajlQ
List Petra Kasalovského prezidentovi SR Ivanovi Gašparovičovi
http://www.hospodarskyklub.sk/index.cgi?list_prezidentovi
Lis(z)t vo vetre
http://www.extraplus.sk/609/liszt-vo-vetre
František List: Slovenský Uhor, ktorý nehovoril po maďarsky!
http://www.ramiannka.jecool.net/index.php?option=com_kunena&;func=view&catid=22&id=261&limit=6&limitstart=150&Itemid=54
Franz List - stratený syn Slovenska
http://www.slovaci.at/clanok/items/Franz-List-%E2%80%93-strateny-syn-Slovenska.html
Franz Liszt bol Slovák
http://miroslavmikulas.blog.sme.sk/c/280476/Liszt-bol-Slovak.html
Tímea, Noémi, Dóra, Patrik, Dominik
Mená, ktoré uprednostňujú Maďari žijúci na Slovensku
http://tvnoviny.sk/sekcia/spravy/zaujimavosti/mate-bencze-timea-ci-noemi-mena-ktore-uprednostnuju-madari-u-nas.html
Štrajkový výbor pedagógov podpísal dohodu s ministrom
http://www.hlavnespravy.sk/madarsko-strajkovy-vybor-pedagogov-podpisal-dohodu-s-ministrom/65862/
Maďarská vláda podpísala so študentmi zmluvu, vytvoria okrúhly stôl
http://www.sme.sk/c/6675189/madarska-vlada-podpisala-so-studentmi-zmluvu-vytvoria-okruhly-stol.html
Kvôli protirómskemu článku vyzvali bojkotovať Magyar Hírlap
15 podnikov, medzi nimi aj nadnárodné spoločnosti, akými sú Vodafone, Magyar Telekom, FedEx, Ikea či Procter and Gamble.
http://www.teraz.sk/zahranicie/madarsko-romovia-clanok/35210-clanok.html
Uctili si vojakov, ktorí zahynuli pri obci Hejce
http://www.teraz.sk/slovensko/vojaci-madarsko-nestastie/35052-clanok.html
Košická mestská časť Západ a Miškovec spolupracujú na environmentálnom projekte
http://www.hlavnespravy.sk/kosicka-mestska-cast-zapad-a-miskovec-spolupracuju-na-environmentalnom-projekte/67850/
V Miškovci sa objavili bilbordy kanadskej vlády proti vysťahovalectvu
http://www.teraz.sk/zahranicie/madarsko-kanada-emigranti/35104-clanok.html
Nakupovať Slovákom v Maďarsku sa opäť oplatí. Nákupná turistika ožíva
http://aktualne.atlas.sk/nakupovat-slovakom-v-madarsku-sa-opat-oplati-nakupna-turistika-oziva/ekonomika/ekonomika-v-eu/
Slabý forint je nebezpečný pre ekonomiku, varuje minister
http://ekonomika.sme.sk/c/6674797/slaby-forint-je-nebezpecny-pre-ekonomiku-varuje-minister.html
Slovinsko a Maďarsko zostanú aj tento rok v recesii
http://finweb.hnonline.sk/c1-59164770-slovinsko-a-madarsko-zostanu-aj-tento-rok-v-recesii
Maďarské platy stúpli, percentá rástli najviac u súkromníkov
http://www.webnoviny.sk/ekonomika/madarske-platy-stupli-percenta-najv/613523-clanok.html
Maďarsko predčasne zaplatilo splátku úveru MMF z roku 2008
http://www.teraz.sk/ekonomika/madarsko-mff-uver-splatka/35614-clanok.html
Trať tretej linky budapeštianskeho metra je v zlom stave
http://www.hlavnespravy.sk/madarsko-trat-tretej-linky-budapestianskeho-metra-je-v-zlom-stave/66706/
Linka 3 budapeštianskeho metra má ďalší problém - v tuneli tiekla voda
http://www.hlavnespravy.sk/madarsko-linka-3-budapestianskeho-metra-ma-dalsi-problem-v-tuneli-tiekla-voda/67485/
Maďarsko nie je nútené dohodnúť sa o úvere s MMF, vyhlásil M. Varga
http://www.hlavnespravy.sk/financie-madarsko-nie-je-nutene-dohodnut-sa-o-uvere-s-mmf-vyhlasil-m-varga/64302/
OZ Podpoľanie a 36 Jó Palóc realizujú projekt zameraný na samozamestnávanie
http://www.hlavnespravy.sk/oz-podpolanie-a-36-jo-paloc-realizuju-projekt-zamerany-na-samozamestnavanie/64323/
Hraničný priechod Čunovo - Rajka je uzatvorený
http://www.hlavnespravy.sk/policia-hranicny-priechod-cunovo-rajka-je-uzatvoreny/64378/
Košice vypustili kultúrnu družicu, stali sa hlavným mestom
Prezident vzdal Košičanom hold - Pre Košice je to veľká výzva - „Ambíciou je, aby sa Košice stali významným kultúrnym a kreatívnym centrom...“ - http://www.webnoviny.sk/slovensko/kulturne-kosice-ceremonialom-odstart/614348-clanok.html
A ešte raz Benešove dekréty
http://konkol.blog.sme.sk/c/319497/A-este-raz-Benesove-dekrety.html
Benešove dekréty a slovenskí Maďari
Tu nejde o revíziu hraníc, ale o odsúdenie nehumánnej kolektívnej viny.
http://rohar.blog.sme.sk/c/319334/Benesove-dekrety-a-slovenski-Madari.html
Prezident Beneš a Slovensko
http://cato.blog.pravda.sk/2013/01/19/prezident-benes-a-slovensko/
Tri filmy priekopníka slovenského filmu Paľa Bielika sú na DVD
http://www.skolskyservis.sk/volny-cas/dcd-filmy-palo-bielik-dvd-kinematografi/1315-clanok.html
Maďarsko prvýkrát ruší festival vlastných filmov, nemá čo ukázať
http://kultura.sme.sk/c/6679218/madarsko-prvykrat-rusi-festival-vlastnych-filmov-nema-co-ukazat.html
Vreckový sprievodca, ako sa zbaviť priateľov na Facebooku
Sociálne siete v posledných rokoch ovládli internet. Pred pár rokmi sa hovorilo, že kto nie je na Facebooku, tak neexistuje, čo mnohých asi vystrašilo...
http://jozefkuric.blog.sme.sk/c/318791/Vreckovy-sprievodca-ako-sa-zbavit-priatelov-na-Facebooku.html
Polícia nasadí viac radarov, rýchlosť je dôvodom každej štvrtej nehody
http://www.hlavnespravy.sk/madarsko-policia-nasadi-viac-radarov-rychlost-je-dovodom-kazdej-stvrtej-nehody/66691/
Šéf maďarskej polície odchádza do dôchodku
http://www.hlavnespravy.sk/madarsko-sef-madarskej-policie-odchadza-do-dochodku/66572/
Budapeštianske strany chcú hlasy krajanov
22. januára 2013 - (Peter Morvay - Sme)
Predsedníctvo opozičnej Maďarskej socialistickej strany (MSZP) malo minulý týždeň výjazdové zasadanie v Kluži v Rumunsku. Predseda strany Attila Mesterházy sa na zasadaní v hlavnom meste maďarskej menšiny v Sedmohradsku ospravedlnil, že socialisti pri referende o dvojakom občianstve v roku 2004 odporučili voličom občianstvo pre krajanov odmietnuť. Dnes už podľa neho socialisti vedia, že sú v politike potrebné aj symbolické gestá. „Chceli by sme zmeniť pravicou vytvorený obraz, že je MSZP protinárodná a nestará sa o Maďarov v zahraničí,“ citovali internetové noviny Index nemenovaného socialistického politika. Dvojaké občianstvo po neúspešnom referende presadila vláda Viktora Orbána v roku 2010. O maďarské občianstvo za posledné dva roky požiadalo 370-tisíc krajanov, odmietli sme len 1,5 percenta žiadostí, povedal na začiatku roka vicepremiér Zsolt Semjén. Vláda dúfa, že do volieb v roku 2014 získa maďarské občianstvo až pol milióna ľudí. Krajania by mohli rozhodnúť o jednom až troch mandátoch v novom menšom maďarskom parlamente a tie by mohli byť pri tesnom výsledku volieb veľmi dôležité.
www.oslovma.hu: Parlamentné zastúpenie - Riešenie, ako pre koho?
http://www.oslovma.hu/index.php/sk/nazory/160-nazory3/905-parlamentne-zastupenie-rieenie-ako-pre-koho
Táto pieseň zabila stovky ľudí
video: http://www.youtube.com/watch?v=8Kkxbw3s2pM
27. januára 2013 - (aktuality.sk)
Maďarský skladateľ Rezső Seress má údajne na svedomí niekoľko stoviek životov. Rezső Seress zložil pieseň, ktorá sa stala hitom pre samovrahov. Všetko sa začalo nešťastným rozchodom. V roku 1933 opustila Seressa priateľka, tak skomponoval skladbu „Pochmúrna nedeľa”. Podľa záznamov maďarskej polície z 30. rokov minulého storočia počúvalo pred svojou samovraždou spomínanú pieseň minimálne 20 ľudí. V Spojených štátoch amerických vraj dokonca po počúvaní skladby ukončilo svoj život viac ako dvesto ľudí. Seress trpel depresiami. Jeho expriateľka sa tiež zabila. Spáchala samovraždu, pri jej mŕtvom tele sa našiel text piesne Pochmúrna nedeľa. Maďarská vláda sa preto koncom 30. rokov minulého storočia rozhodla zakázať hrať túto melancholickú pieseň na verejnosti. S rozhodnutím súhlasili nielen poslucháči, ale aj hudobníci. Väčšina ľudí sa totiž sťažovala, že pri počúvaní Pochmúrnej nedele mali veľmi zlý pocit. Sám skladateľ Rezső Seress neskôr nemal z piesne vôbec radosť. V roku 1968 nakoniec aj sám spáchal samovraždu skokom z okna.
Gregor Martin Papucsek: Maďarský pomaranč
Trochu kyslý, trochu smutný, trochu frustrovaný... Ale je náš
Po čitateľsky úspešnej knihe Peštiansky perkelt (Vydavateľstvo Ikar, 2003) známy rozhlasový publicista a glosátor Gregor Martin Papucsek prichádza s jej voľným pokračovaním pod názvom Maďarský pomaranč (Ikar, 2013). Už neuveriteľných dvadsať rokov nás svojím nenapodobiteľným spôsobom pravidelne informuje o živote v Maďarsku, ktorý detailne pozná a má rád aj s jeho špecifikami či nedostatkami. Nová kniha mapuje druhú dekádu autorovho pôsobenia v Maďarsku, roky 2003 až 2012. A aký je teda tento náš sused? Podľa Papucseka presne taký ako nevydarený maďarský pomaranč z anekdoty z päťdesiatych rokov, ktorý je vlastne citrón: trochu kyslý, trochu smutný, trochu frustrovaný... Ale je náš.
http://sk.wikipedia.org/wiki/Gregor_Martin_Papucsek
http://www.rozhlas.cz/radiozurnal/osoby/_osoba/183
Dušan Čaplovič: Slovensko a Maďarsko zdedili v školstve rovnaké problémy
24. januára 2013 - (tasr)
Slovenská republika a Maďarsko v súčasnosti riešia spoločné problémy, ktoré obe krajiny zdedili z minulosti. Zhodli sa dnes na tom minister školstva Dušan Čaplovič (Smer-SD) a jeho maďarský rezortný kolega - minister pre ľudské zdroje Zoltán Balog. „Žijeme v strednej Európe a zdedili sme rovnaké problémy po 20 rokoch neriešenia problémov školstva a myslím si, že aj poznatky a poznanie zo susedného Maďarska budú v niektorých oblastiach aj pre náš rezort inšpiratívne,” povedal dnes na brífingu Čaplovič. „Podobné nie sú len naše problémy, ale aj tendencie, akými sa snažíme tieto problémy riešiť, a to konkrétne v oblasti základného a stredného školstva, kde ide o posilnenie úlohy štátu,” doplnil Balog. Na rokovaní ministrov dominovala najmä téma škôl s vyučovacím jazykom slovenským alebo maďarským. V súvislosti s tým napríklad spomenuli postavenie Univerzity J. Selyeho v Komárne, ktorej hrozí, že stratí status univerzitnej vysokej školy. Maďarsko je však odhodlané urobiť potrebné kroky, aby škola aj naďalej zostala v postavení univerzity. „Ponúkli sme podporu vo forme zabezpečenia profesorov lektorujúcich na tejto univerzite a, samozrejme, sme ponúkli aj finančnú podporu, v rámci ktorej chceme podporovať celkový proces budúcoročnej akreditácie univerzity,” priblížil Balog. Obaja ministri sa na dnešnom rokovaní dotkli aj témy prechodu škôl pod štátnu správu. Takýto model v súčasnosti využíva susedné Maďarsko a zaujímal sa oň aj Čaplovič. Podľa Baloga takáto reštrukturalizácia, ktorá umožňuje priame financovanie škôl, obchádzajúc samosprávy, nebola v rozpore s ústavou, nakoľko tá hovorí o povinnosti štátu zabezpečiť adekvátne vzdelanie. Problém, ktorý však zmena priniesla, bol napríklad prechod učiteľov pod rezort školstva. „Ja som v Maďarsku najväčším zamestnávateľov - zamestnávam asi 145.000 pedagógov,” priblížil Balog.
Prvýkrát zasadal okrúhly stôl vysokých škôl
http://www.hlavnespravy.sk/madarsko-prvykrat-zasadal-okruhly-stol-vysokych-skol/68311/
SMK: Prípadné zoštátnenie by sa nemalo dotknúť všetkých škôl
24. januára 2013 - (tasr)
Prípadné úvahy o zoštátnení škôl, ktoré sú dnes v pôsobnosti samospráv, by sa nemali týkať všetkých vzdelávacích zariadení. Myslí si to predseda mimoparlamentnej SMK József Berényi, podľa ktorého sa často táto možnosť opomína, keď sa hovorí o zoštátnení škôl v susednom Maďarsku. „V Maďarsku existujú menšinové samosprávy a tie môžu mať kompetencie v oblasti zriaďovania a prevádzkovania škôl. Takže slovenské školy v Maďarsku môžu patriť pod gesciu menšinovej samosprávy. Pre nás je veľmi dôležité, aby sme mali inštitucionálne garancie aj na Slovensku, takže ministerská vôľa nebude stačiť na to, aby odvolávali riaditeľov a spájali školy,” zdôraznil dnes Berényi pri príležitosti rokovania s maďarským šéfom rezortu školstva Zoltánom Balogom. Pri rokovaniach sa nevyhli ani Univerzite J. Selyeho v Komárne. Tej hrozí, že by mohla prísť o status univerzitnej vysokej školy pri akreditácii v budúcom roku, čomu chce zabrániť aj Budapešť. Berényi je pritom presvedčený, že súčasný vládny kabinet koná v rozpore s vyhláseniami, že chce univerzite pomáhať. Poukázal pritom napríklad na skutočnosť, že pri vyhodnocovaní Operačného programu Veda a výskum bol z obsahových dôvodov neschválený len jeden projekt z 15, a to ten z Univerzity J. Selyeho. „Asi nie je celkom úprimná snaha slovenskej vlády pomôcť tejto univerzite,” podotkol šéf mimoparlamentnej strany. Podporu pre komárňanskú univerzitu, ktorá vyučuje najmä v maďarskom jazyku, dnes deklaroval aj minister Balog. „Ponúkli sme ju vo forme zabezpečenia profesorov lektorujúcich na tejto univerzite a aj finančnú podporu, v rámci ktorej chceme podporovať celkový proces budúcoročnej akreditácie univerzity,” priblížil maďarský minister.
Celoštátna slovenská samospráva v Maďarsku bude prevádzkovať školu v Slovenskom Komlóši
16. januára 2013 - (tasr)
Celoštátna slovenská samospráva v Maďarsku (CSSM) prevezme prevádzku slovenskej základnej školy a jednej z materských škôl mestskej samosprávy v Slovenskom Komlóši. Predbežnú zmluvu o tom 16. januára podpísali v Slovenskom Komlóši štátna tajomníčka zodpovedná za školstvo Rózsa Hoffmanová a predseda CSSM Ján Fuzik - informovala tlačová agentúra MTI. Hoffmanová pred novinármi uviedla, že slovenská národnostná samospráva v Slovenskom Komlóši, ktorý je jedným z miest s najvyšším počtom Slovákov žijúcich v Maďarsku, prevezme od budúceho roka školu a materskú školu. Prostredníctvom rezortu sa podarilo dosiahnuť dohodu medzi CSSM, samosprávou mesta a orošházskeho obvodu Centra K. Klebelsberga pre prevádzkovanie inštitúcií. Štátna tajomníčka ďalej zdôraznila, že maďarská vláda sa prioritne zaoberá posilnením kultúrnej autonómie národností v Maďarsku a maďarskej menšiny v zahraničí. Ján Fuzik označil zmluvu za míľnik v živote národnostného vzdelávania v Slovenskom Komlóši a dodal, že CSSM má významné skúsenosti v prevádzke inštitúcií. Pred desiatimi rokmi prevzala CSSM prevádzku školy v Sarvaši, v roku 2005 v Békešskej Čabe, v roku 2007 v Novom Meste pod Šiatrom a teraz v Slovenskom Komlóši. Centrum K. Klebelsberga začalo fungovať 1. januára 2012. Úlohou centra je riadenie škôl, vrátane národnostných, ktoré štát preberá od miestnych samospráv.
Za Martinom Markovom, poetom insitného kumštu vojvodinských Slovákov
23. januára 2013 - (uszz.sk)
Umelecká i občianska verejnosť Slovákov vo Vojvodine 22. januára 2013 vyprevadila na poslednej ceste v padinskom cintoríne insitného maliara Martina Markova, ktorý vo veku 58 rokov skonal 21. januára. Umelecká verejnosť v Srbsku, najmä však sféra kultúry a umenia vojvodinských Slovákov, v ňom stráca jedného z najvýraznejších maliarov strednej generácie. V nekrológu na portáli slovackizavod.og.rs Olinka Glóziková Jonášová oceňuje dielo a insitnú tvorbu Martina Markova aj ako posolstvo umelca, ktorého charakterizuje predovšetkým oddávanie sa maľbe: „Jeho krajina predstavuje na univerzálny spôsob širokú banátsku krajinu s vysokým nebom a hlbokým horizontom, na ktoré sú umiestnené osamelé biele domce s červenými strechami a kolmé, obnažené stromy. Na jeho olejomaľbe sa striedajú ročné obdobia: banátske letá, zimy a najčastejšie sú jesene, keď rovina prináša svoje plody. V popredí sa tu často stretávame so symbolmi plodnosti, ktoré prináša rovina: tekvica, kukurica alebo slnečnica. Plodnosť roviny je spätá s ľudskou prácou. Preto často na rovinných výjavoch Martina Markova nachádzame v popredí ľudí pri rôznych prácach.“ „Banátska rovina, život na dedine a zážitky z detstva sú mojou nevyčerpateľnou inšpiráciou,“ hovoril s úprimnosťou Martin Markov. Ako spoluautor sa podieľal na niekoľkých monumentálnych obrazoch, ktoré sú vystavené v budove Veľvyslanectva Slovenskej republiky v Belehrade, sídle Ministerstve kultúry SR v Bratislave, či v Múzeu trúby v Guči. Martin Markov za svoje dielo získal početné uznania, diplomy a poďakovania. Martin Markov (vo svojom okolí známy ako Marci Markov) sa narodil 30. júna roku 1954 v Pančeve. Základnú školu navštevoval v Padine a štúdium remesla absolvoval v Ade. Pracoval v továrni lietadiel Utva, v jej pobočke v Padine. Svoj prvý obraz namaľoval v roku 1977. Prvýkrát vystavoval v Padine v roku 1981 a v roku 1986 sa stal členom kovačickej Galérie insitného umenia. M. Markov prezentoval svoje umenie na 22 samostatných výstavách a viac ako 300 spoločných výstavách v Srbsku a v zahraničí.
http://www.oslovma.hu/index.php/sk/archiv/184-archiv-kultura/596-insitna-tvorba-kovaickej-trojky
Slovenský emigrant, maliar F. Reichentál má v GMB výstavu obrazov i monografiu
24. januára 2013 - (tasr)
Výber z celoživotnej tvorby výtvarníka Františka Reichentála sprístupnili dnes na výstave Obrazy a kresby 1913-1948 v Mirbachovom paláci Galérie mesta Bratislavy (GMB). Na jej slávnostnom otvorení sa zúčastnili veľvyslanci piatich krajín a asi desať umelcových potomkov z USA a Izraela. „Jedným z tých, ktorých dielo nepochybne patrí medzi to najzaujímavejšie, čo u nás v oblasti výtvarného umenia vzniklo, je František Reichentál. Len ojedinele sa môžeme stretnúť so životnými osudmi tak zvláštnymi a zložitými, ako to bolo u neho. S nepokojnou dušou žil v nepokojnej dobe na nepokojných miestach,” povedal na vernisáži kurátor výstavy a autor knihy o výtvarníkovi Ivan Jančár z GMB. Na výstave sú obrazy kresieb z Bratislavy - Kapitulská ulica, Zuckermandel, Slovenské národné divadlo, Bratislavský hrad a iné. Striedajú sa s olejomaľbami a akvarelmi prírodnej tematiky. Útek a ďalšie diela sú zo série Židovská scéna, dve maľby s názvom Nezamestnaní zobrazujú sociálne slabú vrstvu spoločnosti, zastúpená je aj portrétna tvorba. Potvrdzujú to obrazy T. G. Masaryka, E. Beneša, autorovej manželky Margarety i neznámych mužov a žien rôzneho veku. Oveľa viac diel obsahuje vyše 140-stranová reprezentatívna monografia s rovnomenným názvom výstavy. GMB tak znovu objavuje ďalšieho z významných umelcov, ktorí majú korene na Slovensku a svoju krajinu z rôznych dôvodov opustili. Reichentál sa narodil v Lehniciach (1895). Študoval na budapeštianskej Akadémii výtvarných umení, ale pre povolávací rozkaz vzdelávanie prerušil (1915). Ocitol sa na východnom fronte v ruskom zajateckom tábore na Sibíri. Udalosti ruskej revolúcie mu však vrátili slobodu a v rokoch 1917-1919 mohol vyučovať v revolučnej umeleckej škole v Irkustku a potom študovať na Akadémii výtvarných umení v Petrohrade. Po návrate do vlasti bol spoluzakladateľom Jednoty výtvarného umenia Slovenska so sídlom v Banskej Bystrici (1922). Zaslúžil sa o vznik Jókaiho umeleckého spolku v Komárne (1924). Stal sa členom Umeleckej besedy slovenskej (1927). Spoluzakladal Maďarskú vedeckú, literárnu a umeleckú spoločnosť známu ako Masarykovu akadémiu (1931). V roku 1933 ho Josef Vydra prijal za profesora v bratislavskej Škole umeleckých remesiel, v ktorej pôsobil do roku 1938. Po vypuknutí druhej svetovej vojny ušiel pred nacistami do Maďarska, kde žil s falošným menom a pracoval ako maliar natierač. V roku 1948 sa uchádzal o miesto v novej Vysokej škole výtvarných umení v Bratislave, ale pre židovský pôvod ho neprijali. Emigroval do USA a pod pseudonymom Francois Gerome za 20 rokov namaľoval tisíce obrazov i niekoľko diel z Izraela pod menom Ben Ari. Od roku 1956 cestoval po Európe. V Smoleniciach sa zúčastnil na sympóziu o avantgardnom umení (1968). O rok neskôr sa stal členom Združenia umelcov pri OSN. Zomrel v New Yorku v roku 1971. „Niekoľkými zručnými ťahmi zastavil čas, vystihol náladu, zobrazil milovanú bytosť, priateľa alebo dávno zabudnuté miesto spôsobom, ktorý vo mne zanechal hlboký dojem,” spomína v knihe autorova dcéra Mary Kaliski. Čitateľ sa tiež dozvie o umelcovom násilnom sibírskom pobyte, že sa jej otec v Paríži poznal s Chagallom a inými umelcami i ako ich rodinu za zvláštnych okolností cez vojnu zachránili ruskí vojaci. Od roku 1920 mal Reichentál samostatné výstavy v Rusku, Maďarsku, Nemecku, Francúzsku, Československu, Rakúsku, USA, Kanade a Izraeli. Bratislavská potrvá do 3. marca. Nad ňou prevzali záštitu veľvyslanec USA na Slovensku Theodore Sedgwick a veľvyslanec Ruska na Slovensku Pavel Maratovič Kuznecov.
Ruské tajné služby vytvorili mapu Európy pre rok 2035
16. januára 2013 - (sita / rts.rs)
Ruskí vedci v spolupráci s analytikmi CIA veria, že súčasné hranice štátov Európy nie sú také nedotknuteľné, ako navonok pôsobia. - Albánsko sa spojí s Kosovom a časťou Macedónska, Bosna a Hercegovina sa rozdelí medzi Chorvátskom a Srbskom. Tak vidia ruské tajné služby mapu Európy v roku 2035, na analýze spolupracovali s americkou CIA, ale aj s prominentnými odborníkmi na globálnu politiku Samuelom Huntingtonom a Zbigniewom Brzezinskim. Dokument okrem zmien predpokladá, že svoje hranice budú musieť zmeniť aj Španielsko, Veľká Británia a Francúzsko. Ako sa píše v analýze, rad zmien sa začne vo Veľkej Británii. V roku 2014 sa očakáva referendum Škótska o osamostatnení sa spod kráľovskej koruny. Hlasovanie sa uskutoční na základe tzv. Edinburgskej dohody, ktorú v roku 2012 podpísali britský premiér David Cameron a škótsky prvý minister Alex Salmond. Ten už po vyhratých parlamentných voľbách v roku 2007 predstavil dokument s názvom Biela kniha, v ktorej načrtol plán pre nezávislé Škótsko do roku 2017. Vtedajší britský minister pre záležitosti Škótska Michael Moore v reakcii na podpis dohody uviedol, že „Škótov čaká najdôležitejšie politické rozhodnutie za posledných 300 rokov”. Úspešný plebiscit by mal následne urýchliť zjednotenie Írska ako samostatného štátu. Tajné služby počítajú aj s výraznými zmenami na Pyrenejskom polostrove, ktorý v súčasnosti zápasí s tvrdými následkami ekonomickej krízy. Výrazným „hráčom” v regióne sú najmä Baskovia. Tí dlhodobo avizujú snahu o nezávislosť od vlády Madridu. Ich hlavným argumentom je práve ekonomická sebestačnosť a neochota platiť Madridu dlhy za zaostalejšie španielske regióny. Zadĺžená juhoeurópska krajina momentálne bojuje s jednou z najväčších mier nezamestnaností v Európskej únii, obrovským zadĺžením tamojších bánk a protestami proti úsporným škrtom kabinetu Mariana Rajoya. To je dôvod, prečo ruskí analytici predpokladajú vznik samostatného Katalánska. Podobná situácia by podľa ich predpovedí mala nastať aj vo Francúzsku, kde sa nacionalistické sily na Korzike dlhodobo pokúšajú odtrhnúť od Elyzejského paláca, Štrasburg by sa mal pripojiť k Nemecku. Ako ruské tajné služby zdôrazňujú, po týchto udalostiach nastane „kolaps multikulturalizmu” v Európe. Územné zmeny by sa mali dotknúť aj Belgicka, ku ktorému sa pričlení Flámsko, bohatý sever Talianska sa rozíde s chudobným juhom. Maďarsko rozšíri svoje hranice do Rumunska a Banát. Chudobné Bielorusko zase „zmizne“ z mapy sveta a stane sa súčasťou Ruska, Ukrajiny a časti pobaltských štátov. Ruskí vedci veria, že súčasné hranice štátov Európy nie sú také nedotknuteľné, ako navonok pôsobia. Hlavným „motorom” takýchto zmien je predovšetkým dlhotrvajúca ekonomická kríza a politická nestabilita v jednotlivých regiónoch.
Delegácia MMF pricestovala do Budapešti, o pôžičke rokovať nebudú
16. januára 2013 - (tasr)
Delegácia Medzinárodného menového fondu (MMF) pricestovala do Budapešti, kde dnes začne rokovať s predstaviteľmi maďarskej vlády o vývoji makroekonomiky v uplynulom polroku od poslednej schôdzky a zhodnotí aj rozpočtové procesy. Podľa tlačovej agentúry MTI delegácia pobudne v maďarskej metropole do 28. januára, o úvere však rokovať nebude. V maďarskej verejnoprávnej televízii M1 analytici v tejto súvislosti povedali, že pravdepodobne členmi delegácií nie sú tie isté osoby, ktoré majú mandát rokovať s Maďarskom o úvere. Analytik spoločnosti Raiffeisen Bank Zoltán Török vyhlásil, že vzhľadom na uvoľnenie napätia v súvislosti s dlhovou krízou v Európe Maďarsko nie je nútené dohodnúť sa s MMF o úvere. Analytik ekonomického servera Portfolio.hu István Madár dodal, že od druhej polovice roka 2012 sa viditeľne zlepšila medzinárodná situácia vplyvom opatrení Európskej centrálnej banky a amerických opatrení, zlepšila sa aj situácia financovania v Maďarsku a maďarské štátne dlhopisy boli vypredané. Maďarský minister bez kresla zodpovedný za úverové rokovania Mihály Varga 30. novembra povedal, že maďarská vláda netlačí na pokračovanie úverových rokovaní s MMF a s Európskou úniou. Rokovania Maďarska s delegáciami MMF a EÚ sa začali vlani 17. júla, Maďarsko sa od vstupu do MMF tým začalo pripravovať na uzatvorenie zmluvy o ôsmej pôžičke.
Orbánova vláda chce získať údaje o maďarských účtoch vo Švajčiarsku
16. januára 2013 - (tasr)
Maďarská vláda chce oficiálnou cestou požiadať Švajčiarsko, aby jej tamojšie banky poskytli údaje o maďarských bežných účtoch, oznámil to dnes v Budapešti maďarský štátny tajomník úradu vlády János Lázár. Podľa internetového vydania týždenníka Heti Világgazdaság Lázár povedal, že sumy, ktoré by sa potom dostali do Maďarska, by zdanili 35-% daňou. Rezort hospodárstva podľa štátneho tajomníka odhaduje, že v zahraničí môže byť ešte najmenej bilión forintov (3,39 miliardy eur) v zahraničí. Ako pripomenul, koncom minulého roka sa skončila daňová amnestia, ktorú vyhlásili v Maďarsku pred dvoma rokmi, preto ďalšie financie, ktoré sa dostanú späť, už nebudú zdanené 10-% daňou, ale 35-%. Okrem Švajčiarska chce maďarská vláda v tejto záležitosti osloviť aj ďalšie európske krajiny, napríklad Cyprus, uzavrel Lázár.
NaviGraf spol. s r.o. - Reakcia na sporné konkurzné konanie
13. januára 2013 - (pr)
Konkurzné konanie voči spoločnosti NaviGraf, s.r.o, ktorého konateľkou a generálnou riaditeľkou je Natália Bugyi Vicsápiová, bolo dňa 8. januára 2013 zastavené Okresným súdom Bratislava I. Návrh na konkurz podali maďarské firmy Schneider Graphik Kft. a Rolltrix Kft. pre údajné nesplatenie finančných záväzkov. Právny zástupca spoločnosti NaviGraf upozornil súd ešte v novembri 2012, že predmetné pohľadávky sú sporné. Súd toto upozornenie nereflektoval, preto sa vedenie NaviGraf-u po vyhlásení konkurzu rozhodlo sporné pohľadávky pod nátlakom a v tiesni uhradiť. NaviGraf však nepovažuje záležitosť za uzavretú a z dôvodu spornosti pohľadávok sa bude domáhať svojich práv a odškodnenia. Vedenie spoločnosti NaviGraf zároveň upozorňuje verejnosť a podnikateľskú obec na zlý zákon o konkurze a reštrukturalizácii a o zmene a doplnení niektorých zákonov č. 7/2005 Z.z. v platnom znení, ktorý mala podľa názoru niektorých sudcov overiť súdna prax. Prípad Navigrafu jasne ukazuje, že tento zákon umožňuje neprávom poškodiť a existenčne ohroziť zdravú firmu. Je hrubým zásahom do základných práv podnikateľov, majiteľov podnikov a štatutárnych zástupcov podnikov, ak zákon umožňuje zverejniť v obchodnom vestníku informáciu o začatí konkurzného konania bez toho, aby sa o podanom návrhu dotknutá osoba oficiálne dozvedela a mohla sa kvalifikovane pred zverejnením brániť.
Katalóg - Nové slovenské filmy / upcoming slovak films
Hrané, dokumentárne, animované, krátke... - Slovenské a koprodukčné projekty
http://www.aic.sk/files/AIC-subory/NSF_2011_prev.pdf
Ján Serbák: Pátranie po predkoch
http://serbak.blog.sme.sk/c/318269/Patranie-po-predkoch.html?utm_source=sme-widget-hp&utm_medium=web&utm_campaign=blog
Pátranie po predkoch - Rady začiatočníkom
Vývod - Rozrod - Rodokmeň - Family Search - geni.sk
http://serbak.blog.sme.sk/c/319235/Patranie-po-predkoch-rady-zaciatocnikom.html
Komentár - Jánošíka už, prosím, nie
25. januára 2013 - (Konštantín Čikovský - Sme)
Príbeh Jánošíka je symbolom toho, ako pomýlene na Slovensku chápeme spravodlivosť. Veľká svetová firma by si na dvíhanie nášho sebavedomia mohla nájsť lepší príklad. Piatkovým vystavením kresby Jánošíka na slovenskú verziu stránky vyhľadávača chceli lokálni manažéri Googlu zrejme naozaj len symbolicky odštartovať sériu PR aktivít, ktoré pomôžu propagovať slovenské prírodné a kultúrne krásy. No podarilo sa im znova pripomenúť, ako biedne sme na tom so vzormi, ku ktorým by sme sa hlásili a na ktoré by sme mohli byť hrdí. Samozrejme, príbehy o Robinovi Hoodovi či iných supermanoch nájdeme v každej kultúre a doteraz sa cez ne dobre predávajú filmy aj videohry. Ibaže Google je značka, ktorej postupy a idey sú synonymom pre pokrok. Ak jeho ľudia nájdu na Slovensku ako najpozoruhodnejšiu vec jánošíkovskú tradíciu, akoby nám odkazovali, že nás rešpektujú ako milých zákazníkov, ktorí novému svetu nemajú čo ponúknuť. Príbeh o Jánošíkovi je symbolom toho, ako chápe slovenská tradícia spravodlivosť, akú úlohu v nej dáva bežnému človeku a akú vieru v zmenu so sebou nesie. Jánošík žije vo svete, ktorý prirodzene nie je spravodlivý, ľudia sa chudobnými alebo bohatými narodili. Ak by to bolo inak, Jánošík by nemal význam. Jánošík je tu na to, aby tento svet robil aspoň znesiteľnejším. Preto kradne a získané bohatstvo prerozdeľuje tým, ktorí nemôžu za to, ako svet funguje. Hrdina v jánošíkovskej tradícii nie je pracovitý, vytrvalý, čestný, originálny, je to len krátko žijúca náhoda, ktorej postretnutie môže znížiť trápenie. Ak veríte v Jánošíka, neveríte, že politika môže byť dobrá, narodili ste sa, aby ste hundrali a čakali, či sa z nejakého lupu ujde aj vám. V googlovskom príbehu je hrdinom ten, kto zlepšuje svet cez inováciu bez ohľadu na to, či ju napokon ostatným daruje, alebo si za ňu nechá zaplatiť. Komunita (napríklad štát) tam nie je niečo, čo sa nedá zmeniť, o čom bude vždy rozhodovať iba úzka skupina ľudí, ale niečo, čoho vylepšenie je najväčšou frajerinou. Hrdina nie je zbojník, čo čaká ozbrojený za rohom, ale ten, kto sa nezmieri s predstavou, že v meste sú zápchy a pri počítači vymýšľa algoritmus, ako to zmeniť. Samozrejme, takéto moderné príbehy nie sú o nič menej romantické ako tie jánošíkovské. A je isté, že jedny druhé nikdy definitívne nenahradia. No ak si máme vyberať, ako budeme o sebe hovoriť, mali by sme myslieť na to, že to, čo teraz Američanom v skutočnosti závidíme, nie sú ich neohrození supermani, ale to, že im tam rastú tie googly.
Juraj Jánošík odštartoval propagovanie Slovenska
Slávnym zbojníkom spúšťa Google podporu slovenskej kultúry, folklóru, tradícií a umenia.
http://tech.sme.sk/c/6678970/juraj-janosik-odstartoval-propagovanie-slovenska.html
Krehká identita uhorských jakobínov
Dramatická historická epizóda uhorských vzbúrencov z　rokov 1794, ktorá skončila popravami je málo známa, ale pre nás Slovákov veľmi významná. Potvrdzuje, že na pokrokových akciách vtedajšej vzdelaneckej vrstvy sa nemalou mierou zúčastňovali aj Slováci a　šírili osvetu inšpirovanú myšlienkami Veľkej francúzskej revolúcie, ktorej heslo sloboda, rovnosť, bratstvo je vlastne inšpirujúce podnes...
Fašiangová zábava Slovákov vo Švajčiarsku
V čase po sviatku Troch kráľov sa rozbieha plesová sezóna, nastal čas veselosti, fašiangových zábav, typicky radostných a spontánnych stretnutí priateľov, známych, blízkych. V slovenskom zahraničí je to obdobie, v ktorom si komunity Slovákov aj organizovanou formou v svojich spolkoch nachádzajú priestor a čas hoci aj na lepšie vzájomné poznanie sa krajanov z rôznych oblastí ich domovskej krajiny. Združenie Slovákov vo Švajčiarsku organizuje v sobotu 2. februára 2013 v Zürichu veľkú Fašiangovú zábavu, ktorá sa pre deti krajanov začne už o 14.30 h spoločenskými hrami a karnevalom, súčasťou ktorého bude aj veľká súťaž o najzaujímavejšiu masku. Počas voľnej zábavy, ktorú spestrí aj zábavné pásmo Pochovávanie basy, vystúpi cimbalová muzika Slančíkovcov z Banskej Bystrice, súčasťou programu bude aj tanečné vystúpenie krajanského folklórneho súboru Slovákov vo Švajčiarsku Kolečko. Fašiangová zábava potrvá až do 2.00 h nasledujúcej noci! (uszz.sk)
http://www.uszz.sk/data/files/1174_letak-fasiangy13.pdf
Cimbalový koncert v Slovenskom inštitúte v Budapešti
http://www.slovenskezahranicie.sk/sk/krajania-informuju/279/novorocny-cimbalovy-koncert-v-slovenskom-institute-v-budapesti
Kultúra dolnozemských Slovákov na fotografiách v Nitre
http://www.uszz.sk/sk/stranka/2608/kultura-dolnozemskych-slovakov-na-fotografiach-v-nitre
Fond na podporu Slovákov?
Peniaze, ktoré už ÚSŽZ schválil a aj vyčlenil /ide o 200000 €/ budú musieť čakať lepšie časy.
http://www.kulpin.net/aktuality/fond-na-podporu-slovakov.html
Barack Obama odovzdal cenu Jánovi Vilčekovi
http://www.teraz.sk/magazin/barack-obama-jan-vilcek-vyznamenanie/36386-clanok.html
Americký prezident udelil slovenskému emigrantovi Jánovi Vilčekovi najvyššie ocenenie pre vedca v Spojených štátoch.
http://tech.sme.sk/c/5293334/jan-vilcek-vedeli-sme-ze-sa-uz-nevratime.html
Prezident ho spomenul aj v prejave
http://www.cas.sk/clanok/242398/profesor-po-preberani-ocenenia-som-rad-ze-mi-cenu-odovzdal-prave-obama.html
V srdci Slovenska
http://www.genserek.com/bbskbook/#/1/
Slovenské školstvo v Maďarsku nemá dostatok zdrojov
Legislatíva decimuje vzdelávanie menšín
26. januára 2013 - (Imrich Fuhl - Slovenské národné noviny)
Autor je vedúci Klubu poslancov Spolu, člen VZ Celoštátnej slovenskej samosprávy v Maďarsku. Článok vznikol z poverenia účastníkov konferencie Zväzu Slovákov v Maďarsku Ako ďalej, Slováci, v Maďarsku?
Maďarský štát, najmä kompetentné Ministerstvo ľudských zdrojov, by sa mal zaviazať, že bude eliminovať všetky negatívne vplyvy podľa nás dostatočne nepremyslenej a unáhlenej reformy maďarského verejného školstva so silnými centralizačnými prvkami na tzv. slovenské školstvo v Maďarsku. Minimálnym cieľom pritom má byť zachovanie status quo; ak už o rozvoji reálne ani hovoriť nemôžeme, treba aspoň udržať dosiahnutú úroveň a zabrániť ďalšiemu kvantitatívnemu a kvalitatívnemu úpadku.
Žiaľ, skutočnosť, že už nebudú existovať osobitné normatívne podpory pre národnostné školy, môže viesť až k likvidácii národnostného školstva. Podľa donedávna platnej legislatívy národnostné samosprávy mali možnosť právom veta zabrániť zrušeniu národnostnej školy, čím sa im ich darilo udržať. Otázne je, ako sa im bude dariť chrániť záujmy svojej komunity po nepriaznivých zmenách spomínaných zákonov. Výsledkom novej maďarskej legislatívy na mnohých miestach je rušenie výučby v jazykoch národností, čím školy šetria peniaze. V praxi kladú pred rodičov výber, či sa ich deti budú učiť anglický jazyk alebo jazyk národnosti.
Prvého januára 2013 začalo svoju celoštátnu činnosť nové Stredisko K. Klebelsberga pre prevádzkovanie inštitúcií. Má 150 tisíc zamestnancov a jeho hlavnou úlohou bude riadenie škôl (samozrejme aj národnostných), ktoré štát preberá od miestnych samospráv. Žiadame, aby toto stredisko tak na celoštátnej, ako aj na regionálnej úrovni zamestnávalo slovenských referentov. Ich výber by sa mal uskutočniť v tesnej spolupráci so zainteresovanými, vrátane Celoštátnej slovenskej samosprávy v Maďarsku. Slovenskí školskí experti ako riadni zamestnanci Strediska K. Klebelsberga sú potrební aspoň v Békešskej, Peštianskej, Komáromsko-Ostrihomskej, Novohradskej a Boršodskej župe.
Ostro odmietame všetky snahy smerujúce k zrušeniu jednoty našich školských inštitúcií odňatím ich organickej súčasti - vlastnej materskej školy. Národnostné školy podľa nás v žiadnom prípade nemôžu byť „rozobrané”, t. j. materské školy sa nijako nemôžu oddeliť od základných škôl. Rozhodne žiadame zachovať osvedčený model, nemeniť štruktúru našich kľúčových školských inštitúcií takýmto drastickým zásahom, ktorý môže mať ľahko predvídateľné, veľmi negatívne následky.
Očakávame, aby vedenie Ministerstva ľudských zdrojov sledovalo so zvýšeným záujmom aktuálne úlohy súvisiace s prevzatím zvyšných dvojjazyčných škôl Celoštátnou slovenskou samosprávou v Maďarsku a aby v maximálne možnej miere napomáhalo úspešné zavŕšenie tohto procesu. Nedostatok z každého hľadiska vyhovujúcich, kvalitných učebníc v našich školách navrhujeme prechodne riešiť povolením a zabezpečením vhodných pomocných učebníc zo Slovenska, pri výbere ktorých majú mať rozhodujúce slovo naši učitelia slovenčiny.
V prípade slovenských národnostných poslucháčov už vo fáze prijímacích skúšok treba uplatniť princíp tzv. pozitívnej diskriminácie, o. i. poskytnutím osobitných kvót a určením reálnych hraníc pre získanie potrebného počtu bodov. Miesta vyhradené najmä pre budúcich slovenských pedagógov, ale aj iných, pre národnosť potrebných odborníkov záväzne, garantované musia byť štátom platené.
Ako výrazne znepokojujúcu vnímame výučbu slovenčiny detí v predškolskom veku. Dieťa v tzv. národnostnej materskej škole sa učí hodinu denne po slovensky a zvyšok dňa sa s ním tá istá vychovávateľka rozpráva len po maďarsky. V desiatkach tradične Slovákmi obývaných malých obcí sa výučbe slovenčiny nikto nevenuje. Základné školy, v ktorých sa vyučuje slovenčina ako predmet (prevažne je to iba štyri hodiny týždenne), sú finančne podvyživené a metodika vyučovania slovenského jazyka je napriek obetavosti slovenských pedagógov nevyhovujúca. Navyše populácia pedagógov starne a v najbližšom období značná časť učiteľov slovenského jazyka odíde do dôchodku. Následne hrozí, že vyučovanie slovenčiny v týchto školách zanikne.
Od nepriaznivej situácie v základných školách sa odvíja aj situácia na gymnáziách v Békešskej Čabe a Budapešti a na jestvujúcich katedrách slovenčiny na vysokých školách. Už je faktom zarážajúca skutočnosť, že v prvom ročníku na vysokoškolskej katedre slovenčiny v Maďarsku nie je ani jeden študent.
Páči sa mi to
www.oslovma.hu